
£a  lucrai  nostru. 

Din  cauza  împrejurărilor  create  prin  răsboi,  am  fost 
nevoiţi  să  întrerupem  publicarea  revistei  noastre ,  fără  a 
renunţă  însă  un  moment  la  gândul  de  a  ne  continuă  ac¬ 
tivitatea,  îndată  ce  ni  se  va  da  putinţa. 

Gândul  acesta  acum  îl  putem  duce  la  îndeplinire  şi 
astfel  ne  prezentăm  la  lucrul  nostru  cu  hotărîrea  firmă 
de  a-l  continuă ,  având  convingerea  că  el  este  toarte  ne¬ 
cesar  şi  astăzi,  ba  mai  ales  astăzi. 

Sunt  lucruri  de  cari  în  vremuri  de  pace  crezi  că  nu 
te  poţi  lipsi,  dar  la  cari  în  vremurile  grele  de  astăzi  ,  oa¬ 
menii  serioşi  nici  na  cugetă.  La  soartea  aceasta  a  pă¬ 
răsirii  au  ajuns  astăzi  multe  lucruri  crezute  mai  înainte 
« indispensabile ». 

Ei  bine,  revista  noastră  riam  socotit-o  de  un  ase¬ 
menea  obiect  de  lux,  bun  numai  când  îţi  merge  bine,  ci 
am  considerat-o  şi  ne-am  străduit  să  facem  dinir'ânsa 
un  factor  de  cultură  creştinească,  un  izvor  de  întărire  şi 
îmbogăţire  sufletească  pe  seama  preoţimei  noastre.  Tocmai 
din  cauza  aceasta,  ţinem  că  ea  este  necesară  mai  ales 
astăzi,  când  răsboiul  s’a  făcut  mai  simţit  şi  pentru  noi, 

apropiindu.se  mai  mult  de  hotarele  ţării  noastre  şi  spo- 
rindu-i-se  din  ce  în  ce  poverile. 

Prin  ce  să  suportăm  aceste  poveri? 

Un  scriitor  german  a  zis,  că  în  aceste  zile  de  răsboi 
mai  ales  doi  factori  au  cuvântul:  armata  şi  reli- 
giunea.  Armata  e  necesară  ca  forţă  materială  pentru 
apărarea  graniţelor  ţării,  religiunea  e  necesară  pentru 
mobilizarea  tuturor  forţelor  morale ,  prin  cari  să  bi¬ 
ruim  sarcinele,  suferinţele  şi  jertfele  ce  se  impun  atât  os¬ 
taşilor  dela  fronturi,  cât  şi  nouă,  celor  din  dosul  fron¬ 
turilor.  Acum  e  timpul  să  arătăm,  cât  de  mare  ni-e  cre¬ 
dinţa,  cum  ştim  să  ne  rugăm  şi  cât  de  puternică  ni-e 
nădejdea  I  O,  de  s’ar  potrivi  şi  la  noi  cuvintele  ce  le-a 
scris  apostolul  neamurilor  cătră  creştinii  din  Corint: 
« pentru  aceea  nu  slăbim;  ci  de  s’ar  şi  strică  omul  nostru 
cel  din  afară,  dar  col  dinlăuntru  se  înnoeşte 
din  zi  în  zi »  (II-  Cor.  4,  16)1  Căci  îritr' adevăr,  acel 
popor  va  câştigă  cea  mai  mare  biruinţă  din  acest  răsboi, 
care  va  avea  eroismul  moral  să  iasă  cu  sufletul  înnoit. 

In  acest  duh  de  înnoire  sufletească  a  poporului  no¬ 
stru  vom  scrie  această  revistă.  Ca  şi  apostolul  -  având 
acelaş  duh  al  credinţei,  precum  este  scris:  crezut- am,  pentru 
aceea  am  şi  grăit;  şi  noi  credem ,  pentru  aceea 
şi  grăim »  (II.  Cor.  4,  13). 


Dr.  N.  Bălan. 


Câteva  momente  din  lupta  pentru  episcop 
românesc  Ia  Arad. 

Am  văzut,  cum  mitropolitul  din  Carloviţ  se  pro¬ 
voacă  la  privilegiile  ierarhiei  sârbeşti,  iar  cancelaria  au¬ 
lică  precizează  şi  mai  hotărit  bazele  acestor  privilegii 
şi  se  face  interpretul  stăruitor  al  dorinţelor  sârbeşti 
înaintea  tronului  respingând  rugările  Românilor  ca  lip¬ 
site  de  baze  legale.  Stăruinţele  repeţite  ale  Românilor 
cancelaria  Ie  întimpină  cu  aceiaşi  observaţie  imutabilă. 
Toţi  credincioşii  gr.-ort.,  Români  şi  Sârbi  deopotrivă, 
sunt  supuşi  bisericeşte  mitropolitului  din  Carloviţ,  a  cărui 
privilegii  sunt  normate  în  «Rescriptum  Declaratorium» 
Acolo  se  zice  în  §  21,  că  episcop  se  poate  întări  nu¬ 
mai  dacă  e  ales,  iar  alege  se  poate  numai  în  sinodul 
electoral  din  Carloviţ.  Escepţie  face  numai  mutarea  epis- 
copilor  dela  o  dieceză  la  alta,  care  se  face  fără  sinod 
cu  putere  regească.  Acesta  e  tot  adevărul.  Celelalte : 
plângerile  Românilor  că  păstorirea  acelor  stăpâni,  prin 
rescriptul  de  privilegiare,  ai  turmei  române  e,  prin  abuz, 
o  vecinică  ameninţare  a  vieţii  lor,  că  propunerile  mi¬ 
tropolitului  pentru  episcopia  ce  trebue  'ntregită  acum 
nu  le  îmbie  nici  o  rază  de  nădejde,  —  sunt  exageraţii 
şi  afirmări  nebazate.  Nici  un  cuvânt  nu  vădeşde  că  ar 
fi  bănuit  cel  puţin  rănile  sociale  grele,  cari  cereau  le¬ 
cuire  sau  cel  puţin  căutare  prin  glasul  acelor  afirmaţii 
şi  «exagerări».  E  caşicum  ai  spune  unui  bătut  de  soarte 
care  nu  ştie  cum  să-şi  cuprindă  multele  nenorociri  în 
cuvinte,  cari  îţi  par  nefireşti,  pentrucă  n’ai  gustat  nici 
odată  din  amarul  vieţii  lui:  —  «La  ce  atâta  vorbă  fără 
nici  un  rost?  Lucrul  e  clar  şi  foarte  simplu;  dreptatea 
e  unul  dintre  beneficiile  privilegiaţilor,  ei  o  pot  apelă; 
partea  asupritului  e  tăcerea». 


Să  cităm  câteva  amănunte.  La  recursul  lui  Vulcan, 
cancelaria  observă:  «Că  episcopul  Putnic,  cel  propus 
atât  de  mitropolitul  din  Carloviţ  cât  şi  de  această  can¬ 
celarie  cu  aprobarea  consiliului  de  râsboiu,  pentru  die¬ 
ceza  Aradului,  dă  mai  mult  pe  domnul  decât  pe  epis¬ 
copul  şi  îi  plac  mai  mult  distracţiile  decât  împlinirea 
datorinţelor  oficioase,  despre  aceasta  cancelaria  nu  are 
nici  o  cunoştinţă,  şi  nici  numitul  episcop  sau  naţia  ro¬ 
mână  nu  aduce  oarecare  date  din  cari  să  reiasă  cu  câ- 
tăva  probabilitate  cele  spuse.  Dimpotrivă  trebue  să  con¬ 
chidem..  că  mitropolitul  îl  cunoaşte  bine  pe  Putnic  şi, 
nu  l-ar  fi  propus  dacă  eră  un  astfel  de  om.  Că  e  Ro¬ 
mân,  aceasta  o  dovedeşte  Rhedey  (care  mai  dovedea 
în  acelaş  raport  că  Manuilovici  e  Român  şi  Bolici  Croat, 
pentruca  pe  urmă  să  nu  mai  vorbească  de  cel  dintâi 
iar  pe  celalalt  să-l  facă  Sârb),  şi  mitropolitul  (care  zice: 
«Românii  cred  că  [Putnic]  e  Român»).  Dacă  însă  vo¬ 
inţa  M.  Sale  e  să  fie  episcopul  dela  Arad  «nu  numai 
cunoscător  al  limbei  române  ci  Român  de  origine»  pă¬ 
rerea  cancelariei  e  conchemarea  sinodului  electoral.  (O 
modalitate  aceasta  care  însemna  pentru  Români  cât  şi 
numirea  ori-cărui  strein.)  Iar  dorinţa  Românilor  ca  M.  Sa 
să  numească  episcop  dintre  candidaţii  propuşi  de  ei  nu 
se  poate  admite,  pentrucă  e  împotriva  privilegiilor  sâr¬ 
beşti,  iar  dacă  totuşi,  din  alte  consideraţii  s’ar  face 
«această  noutate  ar  produce  atât  la  arhiepiscopii  cât  şi 
la  episcopii  şi  poporul  Sârbilor  gr.-ort.  o  sensaţiune 
ingrată». 

Cu  atât  mai  puţin  poate  recomandă  cancelaria  pe 
un  mirean  —  cum  e  Nicoară  —  de  episcop  şi  folosirea 
venitelor  scaunului  vacant  pentru  scopuri  şcolare,  fiind 
altcum  normată  în  numitul  rescript.1 


*  Arhiva  stat.  Act.  cancel.  aul.  ung.,  an.  1815,  Nr.  14,212. 

La  rugarea  deputaţilor  Nicoară  şi  Şerb,  cancelaria 
observă:  Celea  afirmate  în  punctul  1  şi  2  «par  arbitrare 
şi  exagerate».  Nici  un  document  nu  le  confirmă.  Mai 
ales  episcopul  nu  de  mult  decedat  n’a  împedecat  nici 
într’un  chip  cultura  românească.  Dimpotrivă  toate  şco¬ 
lile  stau  deschise  deopotrivă  tinerimei  sârbeşti  şi  române. 
Episcopii  sârbi  nici  nu-i  împiedecă  şi  nici  nu-i  pot  opri 
de  a  se  validită  şi  de  a  ocupă  şi  ei  slujbe  înalte  bise¬ 
riceşti.1  Când  apoi  Propunerile  directorului  gimnazial 
Al.  Mandik  aduc,  din  altă  parte,  aceleaşi  afirmaţii,  can¬ 
celaria  le  pune  «ad  acta»,  pentrucă  referitor  la  cele  mai 
multe  din  acele  propuneri  s’au  făcut  —  în  urma  petiţiei 
Românilor  —  paşii  necesari  Ia  curte,  iar  restul  e  deo¬ 
camdată  irealizabil.2 

Cu  aceste  păreri  ale  cercurilor  conducătoare  se  gă¬ 
seşte  în  faţă  cauza  Românilor  şi  reprezentanţii  ei  la 
Viena.  Succesul  intervenirilor  lor  se  reduce  la  aceea  că 
împăratul  nu  a  satisfăcut  rugarea  mitropolitului,  reco¬ 
mandată  de  cancelarie  în  16  Octomvrie  1815,  în  care 
cerea  primirea  lui  Putnic  de  episcop  şi  întărirea  lui 
Brancovici  —  pe  care  îl  şi  trimisese  în  dieceză,  de  ad¬ 
ministrator  până  la  instalarea  episcopului.  Prin  ordinul 
din  15  Decemvrie  1815  împăratul  porunceşte  cancelariei 
scoaterea  lui  Brancovici  şi  numirea  altuia,  ca  să  ştie  ro¬ 
mâneşte.  Mitropolitul,  provocat  să  propună  pe  altul,  se 
căieşte  că  nu  mai  are  nici  între  episcopii  nici  între  arhi¬ 
mandriţii  lui  alt  om  potrivit  pentru  administrarea  ace¬ 
stei  dieceze  decât  numai  pe  Putnic,  se  roagă  stăruitor 
şi  în  ton  umilit  să-l  mute  pe  acesta  la  Arad,  şi  să  per¬ 
mită  conchemareâ  sinodului  pentru  dieceza  Pacraţului 
care  va  rămânea  vacantă.  Dacă  însă  nu-i  vor  satisface 


1  Ibidern .  Nr.  15,052. 

*  Ibidem.  an.  1816,  Nr.  3973. 

nici  acum  cererea,  atunci  —  continuă  în  alt  ton  mitro¬ 
politul  —  el  nu  are  altul  pe  cine  să  propună,  decât 
doară  să-i  spună  apoi  ei  (adecă  consiliul  locotenenţial 
care  i-a  comunicat  provocarea)  de  unde  să  ia  alt  om 
pentru  acel  loc.  Deastădată  apucăturile  insinuante  ale 
mitropolitului  n’au  umblat  cu  succes.  Cancelaria  îi  răs¬ 
punde  scurt  şi  aspru  că  afacerea  numirei  de  episcop  e 
înaintată  împăratului  şi  n’a  venit  încă  nici  o  rezoluţie; 
până  atunci  trebue  alt  administrator;  să  propună.1  Mi¬ 
tropolitul  propune  îndată  3  candidaţi,  în  locul  prim  pe 
Bolici;  împăratul  îl  numeşte  administrator  în  4  Aprilie 
1816. 2 

In  lupta  pentru  numirea  definitivă  de  episcop  însă 
deputăţia  n’a  avut  decât  succes  parţial  şi  trecător.  Au 
împedeeat  numirea  lui  Putnic  dar  n’au  putut  înduplecă 
pe  împăratul  să  le  permită  —  împotriva  privilegiilor 
sârbeşti  —  lor  candidarea.  După  îndelungată  cumpănire 
a  lucrurilor  M.  Sa  dă  —  în  7  Martie  1816  —  rapor¬ 
tului  cancelariei  din  5  Octomvrie  1815,  această  rezoluţie : 
«Vreau  să  concheme  pentru  alegerea  de  episcop  la  Arad, 
obicinuitul  sinod ».  Cancelaria  aulică  să  se  puie  în  înţe¬ 
legere  cu  consiliul  de  răsboiu,  iar  comisarului  regesc, 
care  va  fi  numit,  să  i-se  deâ  acea  instrucţie  secretă,  ca 
să  caute  în  tot  chipul  a  exoperâ  candidarea  mai  multor 
bărbaţi  din  naţiunea  românească,  vrednici  de  această 
demnitate.” 

Hotărîrea  împăratului  deschide  ierarhiei  calea  spre 
izbânda  sigură,  iar  între  Români  produce  neîncredere  şi 
şi  disenziune.  Vulcan  eră  de  părerea  ca  Românii  să  nu 
ia  parte  la  sinod;  «....  nu  numai  la  Ambruşu  aicea 


1  Arhiva  stat.  Act.  cancel.  aul.  ung.,  an.  1816,  Nr.  494. 

*  Ibidem.  an.  1816,  Nr.  3133  şi  4998. 

*  Ibidem.  an.  1816,  Nr.  3496. 

le-am  zis  să  nu  meargă,  ci  şi  la  vre-o  câţiva  protopopi, 
cari  m’au  fost  întrebat  despre  rândul  deputăţiei  le-am 
scris,  că  n’au  ce  trimite  deputăţie  la  Sinod»,  scrie  el  lui 
Ţichindeal.  Lui  Nicoară  încă  îi  scrie  la  Viena  şi  îl  roagă 
să  vină  acasă,  căci  şi  aşa  nu  mai  are  acum  ce  isprăvi 
acolo  ci  ar  putea  strică  numai.  Părerea  lui  Vulcan  eră 
cea  mai  consecventă.  Odată  ce  cererea  lor,  cu  care  au 
pornit  lupta,  anume  candidarea  din  partea  diecezei  şi 
oprirea  sinodului  dela  această  candidare  nu  a  fost  în¬ 
cuviinţată,  ce  să  mai  caute  deputaţii  români  în  sinodul 
a  cărui  hotărîre  la  alegere  nu  o  puteau  influinţâ,  şi 
unde  ei  trebuiau  să  ajungă  la  dispoziţia  mitropolitului 
şi  a  episcopilor  lui?  Moise  Nicoară  însă  —  e  foarte 
probabil  că  avea  cunoştinţă  despre  instrucţia  secretă  a 
împăratului  şi  lega  mari  nădejdi  de  ea  —  avea  altă  pă¬ 
rere1;  rămâne  acolo  şi  intervine  la  împăratul  ca  să 
poată  trimite  şi  Românii  diecezei  Aradului  o  deputăţie 
la  sinod.  Numai  aşa  ne  putem  explică  Întrebarea  ce  o 
adresează  împăratul  cancelarului  Erdody,  dacă  Sârbii  au 
de  fapt  dreptul  —  pe  care  îl  cer  acum  şi  Românii  — - 
de  a  trimite  deputaţi  la  sinodul  electoral,  şi  de  ce  să 
nu  se  dea  şi  Românilor?2  Nicoară  a  primit  ce  doreâ. 
Se  întoarce  acasă  şi  deputăţia  se  constitue;  nu  ştim  însă 
câţi  şi  cine  vor  fi  fost,  probabil  însă  nici  el  nici 
Ţichindeal  pentrucă  el  eră  întâiul  candidat  iar  Ţichindeal, 
care  de  câtăva  vreme  participă  numai  departe  la  luptă, 
aveâ  de  sigur  puţină  încredere  şi  va  fi  înclinat  mai 
mult  cătră  părerea  lui  Vulcan. 

Împăratul  a  fixat  deschiderea  sinodului  pe  ziua  de 
10  Iunie  1816.  De  comisar  cancelaria  aulică  propune, 
cu  aprobarea  consiliului  de  răsboiu,  pe  generalul  co- 

1  Iosif  Vulcan  Dimitrie  Ţichindeal ,  Bucureşti  1893,  p.  101,  adnexa  XXVI, 

8  Arhiva  stat.  Act,  cancel,  aut.  ung.,  a.  1816,  Nr.  5863. 

mandant  al  trupelor  de  graniţă  din  Slavonia  şi  Sirmiu, 
locotenent-mareşalul  baron  Siegenthal.  M.  Sa  îl  numeşte 
şi  îi  încredinţează  .  instrucţia  secretă,  ca  să  stăruiască 
cu  toate  mijloacele  pentru  candidarea  şi  sprijinirea 
Românilor.  Românii  şi-au  pus  probabil  toată  nădejdea 
în  sprijinul  comisarului;  ce  ar  fi  putut  aşteptă  dela 
sinod  altcum?  Acesta  însă  a  compromis  încredinţarea 
ce  i-se  făcuse  şi  cu  dânsa  şi  cauza  Românilor,  câtă  se 
mai  ţinea  încă. 

In  10  Iunie,  ziua  prefiptă  pentru  deschiderea  sino¬ 
dului,  Siegenthal  se  duce,  cu  observarea  minuţioasă  a 
formalităţilor  obicinuite:  în  trăsura  cu  6  cai,  încunjurat 
de  călăreţi  «Lichtenstein»  în  sunet  de  clopote  şi  bubuit 
de  treascuri,  la  locul  alegerii,  unde  se  aşează  «cu  capul 
acoperit»  sub  baldahinul  pregătit  pe  seama  lui.  De  aci 
ţine  o  alocuţie  cătră  sinod,  la  care  răspunde  mitropolitul 
şi  urmează  cetirea  rescriptului  regesc.  Acum  comisarul 
ţine  a  doua  vorbire  cătră  sinod ;  fixează  începerea  des- 
baterilor  pe  ziua  următoare,  şi  descopere  cu  ocazia 
aceasta,  înaintea  tuturora,  îndrumările  încredinţate  lui 
ca  «instrucţie  secretă»  din  partea  împăratului.  Sinodul 
se  împrăştie  apoi. 

Ziua  aceea  —  de  cumva  n’a  ştiut  de  mai  înainte 
«secretul»  —  mitropolitul  a  avut  destulă  vreme  să  se 
sfătuiască  asupra  atitudinei  ce  va  avea  să  observe 
sinodul  în  zilele  următoare,  care  a  şi  fost  de  o  unitate 
admirabilă  de  acţiune.  Abstrăgând  dela  scopul  puţin 
lăudabil  al  silinţelor  lor  şi  de  forma  totdeauna  de  o 
demnitate  problematică  în  care  îşi  îmbrăcau  aceşti 
oameni  şi  în  special  mitropolitul  atât  rugămintele  cât 
şi  protestările,  sinodul  acesta  e  un  model  pentru  înţe¬ 
legerea  lăuntrică  deplină  cu  care  se  poate  validitâ  o 
voinţă  chiar  şi  în  marginile  unei  constituţii  bisericeşti 

mai  şubrede  anihilând  ingerinţele  streine.  Desbaterile 
ni  se  prezintă,  în  protocolul  sinodului,  precum  urmează : 

In  11  Iunie,  îndată  după  deschiderea  sinodului  «se 
ia  în  desbatere  serioasă»  dorinţa  împăratutui  de  a  se 
alege  episcop  din  sinul  clerului  românesc,  şi  se  ajunge 
la  aceste  concluzii :  Suprema  bucurie  a  sinodului  a  fost 
întotdeauna,  să  poată  împlini  cu  acurateţă  dorinţele 
M.  Sale,  totastfel  şi  acuma.  E  însă  firm  convins  de 
astădată  că  intenţia  M.  Sale  nu  e  alegerea  unui  episcop 
care  să  împlinească  o  singură  condiţie :  aceea  de  a  se 
fi  născut  Român,  ci  să  întrunească  totodată  şi  însuşiri 
intelectuale  precum  şi  celea  canonice  impuse  acestei 
demnităţi.  Desigur  ar  răstălmăci  intenţia  M.  Sale  şi 
înţelesul  rescriptului  regesc  din  1 779,  acela  care  nu  le-ar 
pretinde.  De  ele  s’a  ţinut  seamă  în  trecut  mai  mult 
decât  de  orice  consideraţii  naţionale,  încât  dupăcum 
dovedeşte  experienţa  trecutului  s’au  ales  adesea  Români 
de  naştere  şi  pentru  dieceze  cu  poporaţia  sârbească». 
Apoi  sinodul  s’a  convins  că  între  Românii  din  ţara 
aceasta  de  fapt  (wirklich)  nu  există  nici  un  singur  om 
care,  abstrăgând  dela  aceea  că  s’a  născut  Român,  să 
merite  în  privinţa  cunoştinţelor  şi  a  însuşirilor  lui  de 
a  fi  luat  în  considerare  pentru  demnitatea  episcopală. 

Intre  cei  lăudaţi  din  partea  Românilor  de  capabili 
—  continuă  protocolul  —  este  un  anume  Moise  Nicoară, 
directorul  şcolar  Mihuţ,  apoi  doi  protopopi :  Şt.  Atana- 
sievici  dela  Lugoj  şi  1.  Tomici  dela  Caransebeş.  Dar 
trebue  să  cumpănim  că  primii  doi  sunt  laici  cari,  între¬ 
bare  că  vor  putea  trece  examenul  canonic,  ca  să  fie 
recunoscuţi  vrednici  şi  numai  de  treapta  diaconatului ; 
aceştia  deci  nu  se  pot  luă  de  loc  în  considerare.  Cât 
priveşte  pe  cei  doi  din  urmă,  aceştia  au  însuşiri  pentru 
de  a  putea  stă  în  fruntea  unui  protopopiat,  dar  le  lip- 

seşte  orice  cultură  mai  înaltă  şi  n’au  nici  acel  grad  ierarhic, 
la  care  se  pregăteşte  cineva  pentru  episcopie ;  iar  a  sări 
peste  acestea  nu  permite  disciplina  bisericească.  Ei  înşişi, 
conştii  de  însuşirile  lor  restrinse,  au  făcut  declaraţii  îna¬ 
intea  sinodului  diecezan,  asigurându-1  că  nu  se  cred 
capabili  şi  vrednici  de  această  demnitate  înaltă  şi  nici 
nu  ştiu  cum  au  ajuns  în  astfel  de  candidări. 

Că  Românii  au  recurs  Ia  mijlocul  de  a  propune 
laici,  e  o  abnormitate  care  n’a  obvenit  de  1000  de  ani 
nici  la  Greci,  nici  la  latini  şi  dovedeşte  lipsa  totală  de 
candidaţi  serioşi  din  neamul  lor.  Aceasta  au  recunoscut-o 
chiar  şi  deputaţii  Românilor,  cari  au  ajuns  în  perplexitate 
când  li  s’a  cerut  să  numească  un  om  după  pofta  lor,  şi 
s’au  restrins  la  unul  singur:  Nistor  Ioanovici,  egumenul 
mănăstirii  «Bessenovo- ,  un  Român  născut  în  Transilvania. 

Sinodul  electoral  mai  are  însă  cunoştinţă  şi  despre 
aceea,  că  pentru  ivirea  şi  promovarea  acestei  idei  în 
poporul  român  dela  Arad,  episcopul  gr-cat.  dela  Orade 
îşi  are  partea  lui.  Cu  sentimentul  celei  mai  profunde 
dureri  ei  lasă  la  aprecierea  M.  Sale  dacă  aceste  lucruri 
nu  pot  da  ansă  la  gânduri  şi  bănuieli  că  există  anumite 
intenţii  suspecte  (bedenkliche  Absichten)  faţă  cu  această 
religie. 

Pe  urmă  dieceza  Aradului  nu  constă  numai  din 
Români;  sunt  şi  Sârbi  acolo  cari,  deşi  în  număr  mai 
mic,  au  totuş  dreptul  să  ceară  de  a  nu  fi  lăsaţi  în  afară 
de  orice  atenţie.  Favorizarea  exclusivă  a  Românilor  ar 
produce  agitaţii  cu  aceeaş  tendinţă  în  celelalte  dieceze 
mixte  şi  urmări,  ne  mai  auzite,  împotriva  disciplinei  bi¬ 
sericeşti  cari  ar  aduce  biserica  într’o  alternativă  critică. 
Pretenţiile  neobicinuite  ale  Românilor  vatămă  atât  con¬ 
stituţia  şi  disciplina  bisericească  cât  şi  beneficiile  privi¬ 
legiilor  lor.  Sinodul  are  deplină  încredere  în  iubirea  de 

dreptate  a  M.  Sale,  care  nu  va  admite  tentative  de  acest 
fel.  Dorinţa  M.  Sale,  adusă  la  cunoştinţa  sinodului,  nu 
poate  avea  alt  scop  decât  de  a  promova  pentru  dieceza 
Aradului  alegerea  .  unui  episcop  vrednic,  care  să  cunoască 
limba  precum  şi  trebuinţele  şi  împrejurările  de  vieaţă 
ale  turmei  creştine  de  acolo».  Pe  baza  informaţiilor  exacte 
pe  cari  le  are  despre  toate  acestea,  sinodul  găseşte  că 
numai  losif  Putnic,  episcopul  Pacraţului  întruneşte  în¬ 
suşirile  cari  se  cer  acolo  «mai  ales  pentru  educaţia  mai 
bună  a  clerului  şi  poporului  românesc».  De  aceea  sinodul 
acesta,  pătruns  de  fidelitate  şi  de  ascultare  cătră  împărat 
şi  de  cel  mai  stânt  zel  pentru  religie  şi  pentru  poporul 
care  cere  episcop,  se  pleacă  înaintea  M.  Sale  «cu  umi¬ 
linţă  şi  cu  evlavie  ca  în  faţa  tronului  lui  Dumnezeu  şi-l 
imploară  pe  tot  ce-i  sfânt  şi  scump,  să-şi  plece  inima 
acestei  dorinţe  atât  de  îndreptăţite  şi  conforme  consti¬ 
tuţiei  bisericeşti  şi  canoanelor»  şi  să  încuviinţeze  mutarea 
lui  Putnic  la  Arad.  Singur  numai  în  chipul  acesta  se 
poate  împlini  dorinţa  M.  Sale  care  vrea  binele  bisericei 
şi  mulţămirea  poporului  în  dieceză. 

Cu  toate  că  sinodul  are  cea  mai  firmă  speranţă  că 
M.  Sa  va  încuviinţa  dorinţa  unanimă  şi  atunci  alegerea 
de  episcop  s’ar  face  pentru  dieceza  Pacraţului  şi  nu 
(cum  poruncise  împăratul)  pentru  Arad,  sinodul  nu  vreâ 
să  încalce  porunca  prea  înaltă  şi  purcede  la  alegerea 
de  episcop  pentru  dieceza  Aradului. 

Mitropolitul  propune  următorii  candidaţi  parte  Ro¬ 
mâni,  parte  cunoscători  ai  limbei  române:  1.  Procopiu 
Bolici.  2.  Sinesius  Radivoievici,  arhimandrit  în  «Meszit». 
3.  Isaia  Bălăşescul,  arhimandrit  la  mănăstirea  bucovi¬ 
neană  Dragomirna  şi  4.  Nistor  loanovici,  egumenul  mă- 
năstirei  Beseneului,  dintre  cari  cei  doi  din  urmă  sunt 
Români.  Sinodul  însă  excepţionează  numai  decât  pe 

amândoi,  spunând  că  din  punct  de  vedere  canonic  nu 
e  admisibilă  alegerea  lor  de  episcopi  şi  să  miră  cum 
de  au  ajuns  între  candidaţi.  Atunci  mitropolitul  se  scoală 
şi  declară  că  i-a  propus  numai  ca  se  satisfacă  dorinţa 
M.  Sale  de  a  candidă  cât  mai  mulţi  Români,  încolo  e 
de  o  părere  cu  sinodul.  De  altcum  Bălăşescul  e  de 
lipsă  şi  în  Bucovina,  lângă  episcopul  bătrân  şi  neputin¬ 
cios,  iar  Nistor  Ioanovici  —  deşi  nu  i  se  poate  negă 
caracterul  lui  de  călugăr  «bun,  pacinic  (still) 1  şi  evlavios» 
şi  educaţia  lui  cari  toate  l-au  îndemnat  pe  mitropolitul 
să-l  prefere  în  1810,  cu  ocazia  alegerii  de  episcop  pentru 
Transilvania  candidaţilor  mulţi,  numai  preoţi  lutneni  — 
cu  tot  caracterul  lui  moral  bun  nu  are  nici  o  cunoştinţă 
în  conducerea  afacerilor  administrative  şi  nu  se  poate 
pune  în  paralelă  cu  Putnic,  mai  ales  pentru  dieceza 
Aradului  cu  trebuinţe  atât  de  multilaterale. 

Sinodul  declară  că  nu  poate  luă  asuprăşi  răspun¬ 
derea  de  a  fi  dat  prea  multă  atenţie  unui  om  care  nu 
corespunde  cumsecade  intenţiunilor  M.  Sale,  scopului 
bisericii  şi  aşteptărilor  poporului  român.  Mai  ales  dupăce 
şi  mitropolitul  a  declarat  că  l-a  propus  numai  pentru 
ca  să  îndeplinească  exact  îndrumarea  de  a  candidă  cât 
mai  mulţi  Români  şi  ca  să  mulţămească  şi  pe  deputaţii 
români  «cari  însă  după  ce  I-au  văzut  şi  au  vorbit  cu  el, 
par  a  nu  fi  găsit  într’ânsul  aceea  ce-şi  promiteau  înainte 
de  a-1  cunoaşte». 

Voturile  episcopilor  —  şi  a  celor  absenţi,  prin 
delegaţi  —  au  fost  unanim  pentru  Radivoievici  2  Sinodul 

1  Rhedey  spunea  dimpotrivă,  că  e  «foarte  neastâmpărat». 

2  Cu  toate  acestea  protocolul  zice  că  alegerea  s’a  făcut  «cu  majoritate 
de  voturi».  Episcopii  cari  au  votat  sunt:  Ştefan  Avacumovici  (Timişoara), 
Petru  Ioanovici  Vidac  (Vârşeţ),  Ghedeon  Petrovici  (Baci),  losif  Putnic 
(Pacraţ).  • —  Dionisie  Popovici  (Buda)  şi  Moise  Miocovici  (Karlstadt)  prin 
delegaţi,  v.  arhiva  stat.  Act.  cancel.  aul.  ung.,  anul  1816,  Nr.  9070. 


se  termină  în  18  Iunie.  Mitropolitul  trimite  îndată  co¬ 
misarului,  alături  de  copia  nemţească  a  protocolului  luat 
în  sârbeşte.  o  scrisoare  în  care  îl  încunoştiinţează  că  şi-a 
dat  toată  silinţa,  dar  a  fost  imposibil  de  a  împlini  dorinţa 
împăratului.  Ca  să  asculte  «verbal»  de  îndrumarea  pri¬ 
mită,  a  făcut  alegerea  pentru  Arad,  dar  comisarul  să 
intervină  pentru  mutarea  lui  Putnic  şi  confirmarea  alegerii 
caşîcum  s’ar  fi  făcut  pentru  dieceza  Pacraţului.  Aceeaş 
rugare  o  prezintă  într’o  scrisoare  mai  lungă,  împăratului. 

Deputăţia  românească  la  acest  sinod  a  avut  deci 
rolul  ingrat  de  a  azistâ  la  exerciţiile  de  logică  perfidă 
ale  mitropolitului  care  era  acum  la  largul  lui.  Desvălirea 
intenţiilor  lor,  sprijinite  pe  ajutorul  împăratului,  prin 
enunţarea  publică  a  instrucţiei  secrete  dm  partea  comi¬ 
sarului,  i-a  dat  pradă  ironiilor  sârbeşti.  Retragerea  nu 
mai  era  cu  putinţă  şi  au  trebuit  astfel  să  asculte  cum 
se  pervertesc  intenţiile  împăratului  şi  dorinţele  lor  şi 
cum  râde  sinodul  de  toate  alergările  lor  pe  la  Viena. 
Ne  putem  închipui  că  nu  s’au  întors  cu  multă  voie  bună 
şi  vestea  a  stârnit  mâhnire  în  toate  părţile.  Moise  Ni- 
coară  însă  fierbeâ  de  năcaz.  Văzând  că  s’a  dărâmat  tot 
ce  au  clădit  până  aci  şi  se  vor  trezi  azi  mâne  cu  episcop 
sârbesc  dacă  nu  pornesc  repede  o  nouă  acţiune  pu¬ 
ternică,  el  cutrieră  în  câteva  săptămâni  satele  şi  cule¬ 
gând  datele  necesare  înaintează  împăratului,  în  16  Iulie 
1816,  un  recurs  straşnic.  Ne  înfăţişează  nedreptăţile, 
abuzurile  şi  calamităţile  de  cari  suferea  biata  dieceză 
din  cauza  ierarhiei,  înşirând,  în  57  de  puncte,  o  sume¬ 
denie  de  cazuri  concrete.  Tabloul  e  deplorabil. 

Intre  cele  următoare  mă  voiu  sili  a  înfăţişă  dorinţele 
cuprinse  în  acest  recurs  al  Românilor  arădani,  culegând 
şi  o  seamă  de  întâmplări  mai  caracteristice  pentru  starea 
în  care  se  găsea  dieceza. 


Motivele,  —  începe  Moise  Nicoară,  —  pentru  cari  nu 
încetăm  a  cere  M.  Voastre  episcop  Român  de  neam  şi 
cu  inima  românească  sunt  următoarele :  Experienţa  tristă 
ne-a  învăţat,  că  sub  episcopii  sârbi  poporul  românesc 
nu  poate  ajunge  la  acea  cultură  care  lămureşte  sufletul 
neamurilor  şi  le  umple  vieaţa  de  binecuvântări.  Cauza 
e  lipsa  totală  de  cultură  la  însuşi  clerul  românesc.  Intre 
acesta  şi  turma  pe  care  o  păstoreşte,  abstrăgând  dela 
însuşirea  mehanică  a  ritualului,  de  obiceiu  nu  există  deo¬ 
sebire.  Poporeanul  înzadar  caută  la  preotul  său  mân¬ 
gâiere  în  cele  religioase  sau  îndreptare  în  cele  lumeşti. 
Aceasta  se  trage  de  acolo  că  clerul  sârbesc  superior  se 
sileşte  din  toate  puterile  să  ţină  preoţimea  românească 
în  cea  mai  neagră  ignoranţă  şi  să  împedece  orice  licărire 
de  cultură  românească  pentruca  acest  popor  să  rămână 
o  turmă  neputincioasă  pusă  la  dispoziţia  lor,  iar  cât  se 
poate  să-i  contopească  în  poporul  sârbesc. 

In  ajutorul  lor  a  mai  venit  şi  acea  împrejurare  că 
neamul  românesc  în  vitregia  vremurilor  şi-a  pierdut  uzul 
Iiterilor  străbune  latineşti  şi  a  acceptat  pe  cele  cirilice; 
tot  astfel  limba  românească  a  trebuit  să  facă  loc,  în 
biserică,  celei  sârbeşti  şi  aşa  ni-au  găsit  Sârbii  când  au 
sosit  la  sfârşitul  veacului  XVH-lea  cu  patriarhul  cerând 
privilegii.  Limba  românească  a  început,  într’aceea,  mai 
ales  dela  mijlocul  veacului  trecut,  să-şi  recâştige  drep¬ 
turile  ei  în  biserică  pretutindeni.  Numai  Sârbii  se  opun 
din  toate  puterile  şi  impun  serviciul  divin  în  limba  sâr¬ 
bească  chiar  şi  în  comune  curat  româneşti  unde  nu  se 
găsesc  decât  4 — 5  familii  sârbeşti  cari  nici  ei  n’o  mai 
înţeleg.  Pe  toţi  aceştia  ei  îi  prezintă  apoi,  pentru  ridi¬ 
carea  vazei  ierarhiei  lor,  drept  Sârbi. 

Pentruca  nu  cumva  binecuvântarea  culturii  să  se 
coboare  şi  asupra  Românilor,  ei  deschid  funcţiile  bise- 

riceşti  mai  înalte  şi  alte  izvoară  de  cultură,  numai  celor 
cari  îşi  lapădă  limba,  altcum  nu.  De  aci  şi  mania  lor 
de  a  sârbizâ  numele.  Pentru  cultura  clerului  însă  nu 
poartă  nici  o  grijă.  Sfinţesc,  fără  vre-o  considerare  la 
însuşirile  morale,  oameni  lipsiţi  de  inteligenţă  şi  de 
pregătire,  de  aceia  cari  nu  ştiu  nici  ceti  nici  scrie,  cari 
ştiu  de  rost  o  singură  evangelie  şi  o  zic  aceasta  (ca 
«Tatăl  nostru»)  la  toate  sărbătorile;  vecerniile  şi  slujbele 
patruzecimilor  nu  le  ţin  căci  nu  ie  ştiu.  Singura  înţe¬ 
lepciune  pe  care  o  poate  auzi  poporul  dela  aceştia 
constă  în  cea  mai  strictă  observare  a  posturilor,  din  care 
a  rezultat  atâta  rătăcire,  încât  sunt  firm  convinşi  că  prin 
aceasta  se  pot  răscumpără  toate  păcatele  făcute  şi  chiar 
crimele  pe  cari  le  vor  face.  Preoţii  aceştia  se  dedau  la 
beţii  prin  crâşme  împreună  cu  poporenii  fără  nici  o 
ruşine  şi  devin  apoi  părtaşi  în  furturi  şi  alte  scandaluri; 
pentrucă  sunt  cei  mai  mulţi  oameni  cari  se  îmbulzesc 
la  statul  preoţesc  numai  ca  să  capete  scutire  de  dare 
şi  de  miliţie,  încolo  nu-s  de  nici  un  folos  nimănui. 

Nici  nu  se  poate,  să  fie  altfel  dacă  superiorii  sârbi 
împiedecă  din  motivele  numite  cultura  iar  unii  dintre 
ei  fac  pe  lângă  aceasta  negoţ  neruşinat  cu  sfinţirea  şi 
cu  parohiile.  «Toate  sunt  acelora  de  vândut,  toate  le 
ofer  pentru  bani  şi  celor  ce  dau  mai  mult».  Fără  nici 
o  considerare  la  merite  şi  însuşiri  se  sfinţesc  unii  ne¬ 
trebnici  moraliceşte,  alţii  fără  cunoştinţe,  alţii  sub  etatea 
canonică,  şi  chiar  înainte  de  17  ani.  Pe  unii  atâta  i-a 
stors  de  bani  încât  au  ajuns  la  sapă  de  lemn.  Femeia 
unui  capelan  care  a  fost  admisă  în  şedinţa  consistorului 
prezidată  de  episcop,  unde  se  pertractâ  afacerea  parohiei 
bărbatului  ei,  a  erupt  în  plâns  strigând  cât  o  luă  gura 


în  prezenţa  tuturora:  «Vai  de  mine,  săraca  de  mine! 
unde-s  galbenii  mei!  unde-mi  sunt  «imperialii»  pe  cari 

i-am  strâns  cu  mare  sudoare  şi  cheltuială  1  cine  mi-i  va 
mai  da  mie  înapoi?» 

Dela  protopopul  din  Butin  (Butyinensi)  a  primit 
episcopul  14,000  floreni  pentru  denumire  şi  a  respins 
pe  preotul  Horga,  care  a  fost  în  tot  clerul  unul  din  cei 
mai  distinşi  şi  moraliceşte  şi  intelectualiceşte.  Dela  un 
preot  a  primit  360  fl.  pentru  singhelie,  dar  nu  i-a  dat-o 
şi  acuma  acela  n’are  cu  ce-şi  hrăni  copii. 

Arhimandritul  Moise  Emanuilovici  a  primit  dela 
preotul  din  Mişca  pentru  consfinţire  100  fl.  peste  taxa 
obicinuită.  După  sfinţire  i-a  mai  luat  o  sută  când  apoi 
a  intervenit  .Elisabeta  Putnic 1  de  i-a  dat  înapoi.  Pe 
capelanul  Gavrilă  Lazar  —  era  om  sărac  acesta  —  p’a 
vrut  să-l  sfinţească  până  nu-i  dă  60  fl.  După  ce  i-a 
primit,  a  mai  cerut  5.  Bietul  om  n’avea  decât  9  fl. 
l-a  scos  ca  să  dea  5  arhimandritului.  Acesta  când  a 
văzut  9  zloţi  i-a  smuls  pe  toţi  din  mâna  omului  şi  l-a 
lăsat  fără  nici  un  creiţar.  Dar  nici  atunci  nu  l-a  lăsat 
până  n’a  mai  scos  dela  el  1  «imperial»  în  bucate.  Pe 
altul  dupăce  i-a  plătit  de  2  ori  taxa  şi  venea  acum  Ia 
biserică  să-l  sfinţească,  văzând  că  nu  mai  are  bani  l-a 
luat  la  palme  şi  l-a  prins  de  păr.  Pe  tinerii  cari  veneau 
de  departe  la  Arad  să  se  sfinţească  îi  caută  de  bani 
şi- i  desbracă  în  aula  episcopală  şi  reţinându-le  vestmin¬ 
tele  îi  trimite  după  bani,  încât  trebuie  să  iasă  ca  vai 
de  ei  de  acolo.  La  cari  nu  găseşte  bani  îi  bate.  Ni  se 
înşiră  mai  multe  cazuri  de  acestea.  Unui  a  ieşit  des- 
brăcat  şi  plin  de  sânge  din  aula  episcopală. 

Unul  a  trebuit  să  taie  lemne  în  aula  episcopului 
4  săptămâni,  apoi  l-au  trimes  acasă  după  bani.  S’a  întors; 
i  au  luat  banii  —  150  fl.  —  şi  când  n’a  mai  avut  iar 

‘  Poate  aceasta  e  mama  episcopului  Putnic  despre  care  ni  se  spune 
(Tribuna  1908  Nr.  2.)  că  era  Româncă, 

l-au  trimis  acasă.  Pentru  o  parohie  s’a  dat  singhelie  la 
2  deodată.  Pe  amândoi  i-au  ruinat  cu  spesele.  Unul 
disperat  de  atâta  alergătură  şi  de  cheltuiala  care  l-a 
răpus  indrăsni  să-i  zică:  «Domnule,  acolo  mă  aduci  că 
aşa  cum  mă  vezi  aici,  cu  opincile  astea  rupte,  mă  duc 
la  împăratul».  Manuilovici  îi  răspunde,  râzând:  «Ce? 
da  ştii  tu  unde  şede  împăratul?  tu  nu  ştii  că  acolo 
numai  dacă  vrem  noi,  poţi  merge». 

Dar  brutalitatea  cu  care  se  poartă  faţă  de  preoţi 
întrece  toată  închipuirea,  pare  că  anume  ar  vrea  să 
stârpească  într’ânşii  tot  simţul  omenesc.  Diaconul  din 
Cuvin  a  fost  aruncat  la  Arad  în  temniţă,  S’a  rugat  de 
episcop  să-l  scoată  şi  să-l  încuie  airea  că-1  omoară 
aerul  înăduşitor.  Nu  l-au  ascultat  şi  l-au  găsit  pe  urmă 
asfixiat.  Ca  să  nu-i  denunţe  sfinţesc  pe  fratele  celui 
mort  —  un  om  cunoscut  pentru  furturi  şi  destrăbălări  — 
preot,  iar  pe  un  jidan,  Rubinovits  (îşi  zicea  şi  el  după 
moda  sârbo-pravoslavnicâ)  care  a  luat  de  nevastă  vă¬ 
duva  rămasă  cu  5  copii  pe  drumuri  şi  s’a  încreştinat 
încă  îl  fac,  pentru  bani,  popă  şi  îi  dau  parohie. 

Episcopul  îşi  făcea  servitorii  şi  birjarii  preoţi.  Cine 
servea  episcopului  fără  plată,  tăind  unii  lemne,  grijind 
alţii  caii,  avea  merite  şi  perspective  de  a  fi  sfinţit  preot. 
Unii  dintre  aceştia  tot  mai  erau  oameni  de  treabă, 
alţii  însă  purtau  chiar  acolo  în  reşedinţa  episcopului,  o 
vieaţă  scandaloasă.  Felul  acesta  de  a  se  ajută  la  nevoile 
gospodăriei  l-au  imitat  apoi  şi  unii  protopopi,  plătind 
servicii  gratuite  cu  recomandaţii  la  parohie.  Urmarea 
acestui  abuz  e  sporirea  peste  măsură  a  numărului  preo¬ 
ţilor,  cari  ajung  astfel  nu  sfătuitori  necesari  şi  căutaţi 
ci  o  povară  a  satelor. 

Un  caz  mai  recent  arată  şi  mai  bine  nunumai  pur¬ 
tarea  brutală  dar  şi  intenţiile  perfide  ale  clerului  sârbesc 

faţă  de  Români.  Brancovici,  dupăce  venise  la  Arad  ca 
administrator,  trimite  pe  Manuilovici  să  facă  cercetare  în 
parohia  Zarand,  aproape  de  Arad,  sub  cuvânt  că  sunt 
neorândueli  cari  ar  trebui  îndreptate.  Scopul  adevărat  al 
comisiei  acesteia  neobicinuite  —  căci  nu  se  mai  po¬ 
menise  ca  «păstorii»  cei  mari  să  fi  cercetat  vre-o  pa¬ 
rohie  —  eră  cu  totul  altul  şi  anume:  să  caute  împo¬ 
triva  preotului  de  acolo  loan  Şerbu  Popovici,  care  în- 
drâsnise  să  meargă  la  Viena  ca  deputat  pentru  a  cere 
episcop  românesc,  motive  de  a-1  putea  suspenda. 

Manuilovici  sosi  pe  la  vecernie.  Trimise  îndată  să 
cheme  pe  fruntaşii  satului  şi  pe  preoţi,  apoi  îi  închide 
fără  a  le  spune  ceva  în  cămări  diferite  şi  pune  slugile 
sale  să  păzească  uşile.  I-a  silit  hpoi,  unul  câte  unul,  să 
mărturisească  şi  să  joare  lucruri  scandaloase  despre 
preotul  Şerbu.  Pe  cine  nu  voiâ  să  joare  îl  escomunicâ. 
Şi  aceasta  a  ţinut  până  după  miezul  nopţii,  încât  îi 
ameţise  pe  toţi.  De  aci  se  duse  la  locuinţa  unui  preot, 
pe  care  îl  trimisese  la  casa  satului  cu  alte  afaceri,  cer¬ 
când  să  smulgă  dela  femeia  bolnavă  a  acestuia  învi¬ 
nuiri  împotriva  lui  Şerbu,  Când  aceasta,  speriată,  îndrăs- 
neşte  a  spune  că  nu  ştie  nimic  de  astfel  de  lucruri, 
Manuilovici  o  blastămă  între  înjurături  brutale. 

Fratele  lui,  protopop  la  Orade,  într’o  vreme  admi¬ 
nistra  el  singur  7  protopopiate,  până  ce  în  1812  comu¬ 
nitatea  bisericească  din  Orade  a  făcut  remostraţie  la 
arhiepiscopul;  acuma  sunt  în  4  dintre  protopopiate  alţi 
administratori.  Aceştia  însă  sunt  numai  nişte  satrapi  ai 
celui  din  Orade  şi  mijlocitori  ai  negoţurilor  lui.  Ca 
preşedinte  al  filialei  consistoriale  din  Orade,  constata¬ 
toare  din  7  asesori,  plăţile  acestora  le  reţine  el.  Salarul 
său  îl  primeşte  dela  episcop,  în  felul  acela  că  i-a  cedat 
sidoxia  din  protopopiatul  lui.  Când  se  întâmplă  de  nu 

pot  plăti  preoţii  la  Vreme  îi  întemniţează,  îi  maltratează 
şi  le  ea  cărţile  bisericeşti.  Pe  tinerii  cari  fac  examenul 
de  preoţie  la  consistorul  din  Orade,  îi  exploatează  întâi 
el,  pentru  examen,  apoi  îi  trimite  la  Arad,  unde  urmează 
manoperele  de  sfinţire  ale  frate-său. 

Mănăstirea  Sf.-lui  Simion  unde  eră  mai  înainte 
reşedinţa  episcopului,  a  fost  ridicată  numai  din  lucrul 
cu  palma,  din  căraturile  şi  cu  spesele  preoţimii  la  anul 
1783,  sub  episcopul  Pahomie.  Cât  a  trăit  acesta  preoţii 
au  contribuit  an  de  an  cu  12  florini.  Episcopul  Avacu- 
movici  a  ruinat  cu  totul  mănăstirea  şi  a  vândut  pe 
bani  lucrurile  ce  se  ţineau  de  dânsa.  Clopotele  din 
turnul  mănăstirii  le-a  vândut  bisericii  episcopale  din 
Arad  pentru  bani  din  fondul  episcopal.  Locuitorii  satului 
învecinat  mănăstirii  au  rămas  însă  fără  nici  o  îngrijire 
spirituală,  încât  s’a  întâmplat  de  au  murit  oameni  fără 
de  a  fi  provăzuţi  cu  sf.  taine. 

Cât  de  mult  duşmănesc  limba  românească  se  vede 
din  aceste  exemple :  Administratorul  Brancovici  opreşte 
de  a  se  cântă  ceva  româneşte  în  biserica  episcopală. 
Dupăce  a  fost  destituit  Manuilovici,  opreşte  obiceiul 
vechiu  de  a  se  ceti  evangelia  în  limba  românească. 
Preotul  Novac,  care  a  îndrăsnit  să  cetească  psalmii 
—  după  obiceiul  de  până  aci  —  româneşte,  abia  a 
scăpat  de  temniţă.  Pentru  o  singură  vorbă  spusă  româ¬ 
neşte  a  înjurat  pe  preparanzi  în  decursul  serviciului 
divin,  producând  scandal  mare  în  biserică,  iar  pe  un 
elev  dela  gimnaziul  de  acolo,  pentrucă  a  zis:  «mărire 
Tatălui...  etc.»,  la  sfârşitul  unei  rugăciuni,  româneşte, 
l-a  pălmuit.  Tot  astfel  cu  ocazia  înmormântării  lui  Ava- 
cumovici,  când  venise  mulţime  de  preoţi  români  la  Arad, 
pedagogii  au  fost  opriţi  de  a  cântă  ceva  româneşte  cu 
ameninţarea  că  vor  fi  eliminaţi. 


\v 


-  256  — 


Duşmănia  contra  neamului  românesc  o  vădeşte  şi  per¬ 
secutarea  celor  cari  au  sprijinit  cererea  pentru  episcop 
românesc.  Aceasta  e  cauza  că  au  destituit  pe  protopopul 
din  Zarand  I.  Şerb-Popovici,  care  e  încă  şi  acum 
în  Viena  ca  deputat.  Directorul  districtului  dela  Orade 
I.  Piispoky,  mergând  tot  ca  deputat  Ia  Viena,  s’a  întâlnit 
în  Buda  cu  inspectorul  Nestorovici.  Acesta  i-a  poruncit 
sub  alte  motive  să  se  întoarcă  numai  decât  acasă.  L  a 
dojenit  că  fac  cel  mai  mare  abuz  apelând  în  contra 
ierarhiei  la  împăratul.  Mitropolitul  e  capul  bisericei,  la 
el  să  se  plângă  şi  încercă  să  întoarcă  deputăţia  dela 
Buda  la  Carloviţ.  Protopopul  Orăzii  —  nu  însă  cu  de 
la  sine  autoritate  —  a  oprit  nunumai  pe  preoţi  dela  sem¬ 
narea  petiţiei,  ci  chiar  şi  pe  membri  din  consistor, 
cărora  le-a  poruncit  ca  să  arunce  în  temniţă  pe  cine 
va  veni  să  iscălească.  Protopopul  Aradului  speria  po¬ 
porul  că  prin  numita  petiţie  se  dau  uniţi  şi  zise  cu  o 
astfel  de  ocaziune,  caşicum  ar  fi  cuvintele  M.  Sale, 
cătră  mitropolitul:  «Românii  vreau  episcop  românesc? 
bine!  eu  voiu  porunci  episcopului  unit  dela  Orade  să 
le  numească  unul».  Au  încercat  şi  aceia  să  câştige  cu 
mijloace  neiertate  iscălituri  pentru  o  contra-petiţie  în 
care  cereau  pe  adminstratorul  Brancovici  de  episcop. 

Duşmănia  împotriva  culturii  româneşti  o  arată  şi 
ura  lor  împotriva  institutului  pedagogic  dela  Arad.  Tine¬ 
rilor  trecuţi  prin  acest  institut  le  scornesc  nume  de 
oameni  cu  principii  primejdioase,  duşmane  religiei.1 
De  acea  mulţi  preoţi  se  tem  a  merge  la  acele  şcoli  şi 
la  profesorii  lor.  Colectele  făcute  în  comunităţile  bise¬ 
riceşti  pentru  şcoala  pedagogică  le  primeau  la  episcopie 
cu  înfruntări  ori  nu  le  primeau  de  loc.  Un  protopop  a 
trebuit  să  ţină  doi  ani  la  sine  suma  de  572  fl.  strânsă 

1  Recunoaştem  tactica  observată  în  contra  lui  Ţichindeal. 

dela  învăţători  (cari  dedeau  Vio  din  salarul  lor  pentru 
pedagogie)  pentru  că  deşi  a  umblat  pe  la  toţi  la  epi-, 
scopie  n’a  vrut  nimeni  să  o  primească.  In  Manoilovici  — 
minune!  —  se  trezi  cu  o  astfel  de  ocaziune  —  mila. 
«Ce  năcăjiţi  atâta  pe  săracii  oamenii  aceştia  cu  această 
colecţie?»  zise  el.  Chiar  Nestorovici  se  exprimă  odată 
indignat  cătră  profesori:  «De  ce  primiţi  aţâţa  tineri  în 
şcoală;  cui  folosoşte  aceasta?»  şi  —  pentrucă  erau  să¬ 
raci  şi  fără  carte  —  zicea  că  sunt  vagabunzi  cari  se 
îmbulzesc  aci  ca  să  scape  de  miliţie.  Profesorilor,  cari 
servesc  de  4  ani  cu  zel  şi  pricepere,  n’a  vrut  să  le  dea 
nici  până  azi  confirmarea;  (cu  escepţia  lui  Mihuţ  care 
a  primit-o  acum)  iar  aceştia  sunt  foarte  îngrijaţi  şi  ne¬ 
siguri  de  viitorul  lor. 

In  1812  un  cetăţean  din  Arad,  Ghiura  (Gyura) 
Hornoi,  a  oferit  un  edificiu  încăpător  şi  potrivit  situat 
la  loc  sănătos,  pentru  şcoala  pedagogică.  Nestorovici 
a  refuzat  această  ofertă  gratuită  pe  motiv  că  Sava 
Arsici  a  promis  zidirea  unor  clădiri  mari  şi  dotarea  lor 
cu  domenii,  pentru  totdeauna.  Pentru  această  mărinimie 
M.  Sa  a  nobilat  pe  Arsici.  Dar  nici  un  semn  nu  arată 
pănă  acuma  că  promisiunea  făcută  se  va  şi  împlini 
oarecând  iar,  profesorii  şi  elevii  —  foarte  numeroşi  — 
ai  institutului  îşi  primejduesc  sănătatea  într’un  edificiu 
care  —  după  cum  afirmă  şi  relaţia  medicului  cătră 
Nestorovici  —  e  primejdios  sănătăţii  şi  în  urma  situa¬ 
ţiei  şi  în  urma  construcţiei  Iui.  Nu  eră  nici  o  cauză  de-a 
nu  primi  ofertul  lui  Hornoi.  Profesorii  au  şi  argumentat 
lui  Nestorovici  —  lucrul  care  se  explică  dela  sine  că 
astfel  câştigă  şi  fondul  şcolar;  pentrucă  profesorii  ar  fi 
cedat  atunci  cei  320  fl.  cari  îi  primesc  drept  bani  pentru 
locuinţă  şi  ar  fi  incurs  încă  cel  puţin  600  fl.  Ia  an: 
chiria  caselor  lui  Arsici  (pe  cari  şi  aşa  le-a  dat  cu  chirie). 

Isaia  Mihailovici,  egumenul  mănăstirii  Bezdin,  a  rugat  pe 
M.  Sa  —  prin  mijlocirea  inspectorului  şcolar  Nesto- 
rovici  —  ca  în  şcolile  dela  sate  să  se  bată  pe  părete 
stema  M.  Sale  cu  inscripţie  românească  şi  sârbească, 
care  lucru  M.  Sa  l-a  încuviinţat,  cu  laude  pentru  egu¬ 
men.  Nestorovici  însă  a  luat  asupra  sa  împlinirea  lu¬ 
crului  şi  a  făcut  emblema  numai  cu  inscripţie  sârbească. 

Cu  introducerea  limbei  sârbeşti  în  preparandie  ur¬ 
măresc  prefacerea  ei  pe  nesimţite  într’un  institut  mixt, 
bilingv.  Doar  şi  până  acuma  în  locuri  unde  sunt  numai 
câteva  familii  sârbeşti,  încolo  curat  româneşti,  se  in- 
stitue  dascăli  sârbeşti  şi  copiii  trebue  să  înveţe  sârbeşte. 
«Cu  cât  ar  fi  mai  de  folos  şi  mai  de  lipsă  învăţarea 
limbei  patriei,  adecă  a  celei  ungureşti  în  institutul  ară- 
dan,  nu  trebuesc  multe  dovezi»,  zice  Nicoară. 

Toate  fondurile  culturale  le  administrează  Sârbii  şi 
depind  de  ei.  Românii  sunt  astfel  lipsiţi  de  orice  mij¬ 
loace  de  ajutorare  a  tinerilor  la  studii.  Tot  ce  poartă 
numele  de  greco-oriental  ei  iau  de  sârbesc;  astfel  şi 
«cassa  naţională»  susţinută  de  Români,  cari  cu  numărul 
strivesc  pe  Sârbi,  o  numesc  «sârbească»  şi  o  ţin  în 
seamă  ca  destinată  acelora.  Un  singur  Român  nu  s’a 
împărtăşit  până  acuma  —  ca  Român  —  din  această 
cassă.  Dacă  mitropolitul  ar  căuta  promovarea  culturei  ro¬ 
mâneşti  —  pentru  cea  sârbească  încearcă  tot  ce  poate  — 
uşor  ar  putea  găsi  mijloacele  pentru  creşterea  unor  oa¬ 
meni  atât  de  necesari  clerului  român  părăsit;  mai  ales 
că  are  cunoştinţă  despre  această  stare  părăsită  a  lui  ar¬ 
gumentând  la  toată  ocazia  cu  lipsa  oamenilor  culţi  în 
naţia  românească.  înainte  cu  3—4  ani  a  numit  mai  mulţi 
arhimandriţi  dar  nici  un  Român  între  ei.  Şi-a  dat  toată 
silinţa  să  nu  ajungă  episcop  Românul  transilvănean 
loan  (?)  loanovici  (Făgărăşianu) 1  dar  nici  de  arhimandrit 

1  E  Nistor,  egumenul  dela  «-Bessenovo». 

nu  l-a  găsit  vrednic  deşi  pe  alţii  din  toate  punctele  de 
vedere  inferiori,  incomparabili  cu  dânsul,  i-a  învrednicit; 
de  exemplu:  arhimandritul  din  «Crusedol»,  care  ştie  nu¬ 
mai  sârbeşte,  cel  dela  Bezdin,  de  care  se  spune  că  nu 
ştie  nici  scrie,  precum  şi  Moise  Manuilovici  care  —  dacă-i 
căutăm  vieaţa  atât  înainte,  cât  şi  după  numire  —  e  o  ru¬ 
şine  nu  numai  pentru  statul  preoţesc  ci  şi  pentru  ome¬ 
nire  în  general. 

Un  exemplu  caracteristic  pentru  intenţiile  sale  faţă 
cu  Românii  a  dat  mitropolitul  cu  ocazia  investigaţiei 
ţinute  la  Orade,  cu  sfârşitul  secolului  trecut,  asupra  unor 
neînţelegeri  religioase  ivite  în  comitatul  Bihorului.  Atunci 
el  a  luat  şi  a  dus  cu  sine  de  acolo  12  copii  de  Român, 
unii  dintre  ei  nobili,  cu  declaraţia  că  are  să-i  pregătească 
în  Catloyiţ  pentru  statul  preoţesc.  I-a  lăsat  însă  fără  nici 
o  îngrijire  în  atâta  lipsă  şi  mizerie  încât  cei  mai  mulţi 
au  murit.  S’au  întors  acasă,  după  multă  vreme,  numai 
doi  sau  trei.  Toată  cultura  pe  care  o  aveau  aceştia,  pri¬ 
mită  în  Carloviţ,  constă  în  aceea  că  vorbeau  limba  sâr¬ 
bească  vulgară,  pe  care  în  locurile  de  unde  erau  născuţi 
n’o  înţelegea  nimeni,  iar  de  vorbit  cu  atât  mai  puţin. 

Un  tinăr  inteligent  din  dieceza  Aradului,  absolvând 
studiile  ca  elev  distins  în  toate  privinţele,  în  academia 
regească,  ştiind  limbile:  latină,  ungurească,  nemţească, 
românească,  s’a  hotărît  pentru  preoţie.  Ca  să  înveţe 
teologia  şi  limba  sârbească  (fără  de  care  nu  se  poate  da 
studiu  teologic)  s’a  dus  la  Carloviţ.  Consistorul  tare  cu 
anevoie  s’a  înduplecat  să-i  dea  un  stipendiu  dintr’o  do- 
naţiune  de  mai  multe  mii,  făcută  anume  cu  acest  scop 
de  cetăţeanul  arădan  Bojici.  Acest  tinăr  absolvent  de 
filozofie  şi  de  drept:  loan  Mihuţ,  singurul  Român  de 
care  se  legau,  în  mijlocul  atâtor  lipsuri,  multe  nădejdi, 
intrând  în  statul  preoţesc  nu  şi-a  putut  câştigă  niciodată 

nici  cea  mai  mică  atenţie  a  mitropolitului  informat  aşa 
de  bine  despre  lipsa  de  oameni  culţi  între  Români.  Acela 
însă  luptând  cu  multe  greutăţi  la  Carloviţ,  a  învăţat  per¬ 
fect  sârbeşte  şi  absolvând  în  4  ani  teologia  serveşte  de 
prezent  ca  profesor  înaintat  în  etate  (numit  de  curând 
director-şcolar  al  districtului  Caransebeş),  la  şcoala  pe¬ 
dagogică  românească  în  Arad. 

Acestea  sunt  Maiestate  —  încheie  Moise  Nicoară  — 
şi  alte  asemenea  cari  opresc  lumina  culturii  de  a  pă¬ 
trunde  în  poporul  românesc  şi  îi  ţin  clerul  sub  păsto¬ 
rirea  sârbească  în  ignoranţă  crassă  şi  întunerec  îngro¬ 
zitor,  la  care  nu  a  putut  pătrunde  razele  bunăvoinţei  M. 
Sale  şi  a  predecesorilor  săi.  Acestea  sunt  cauzele  pentru 
cari  clerul  şi  poporul  românesc  continuă  a  cere  M.  Sale 
ferbinte  şi  cu  stăruinţă  neînduplecată  episcop  Român  şi 
cu  inima  românească.  Totodată  se  roagă  clerul  şi  po¬ 
porul  românesc  ca  M.  Sa,  pentru  căutarea  adevărului 
şi  pentru  desvelirea  tuturor  nedreptăţilor  şi  abuzurilor 
clerului  sârbesc,  precum  s’au  arătat  mai  sus,  să  trimită 
o  comisiune  nepărtinitoare,  care  să  nu  stea  în  nici  un 
fel  de  atingere  mediată  sau  imediată,  cu  mitropolitul 
sârbesc,  cu  consistorul  din  Arad  sau  cu  cel  din  Orade; 
iar  dacă  cele  înşirate  aci,  nu  se  vor  află  adevărate  şi 
comise,  clerul  şi  poporul  român  ea  asupra-şi  toate  chel¬ 
tuielile.1 

Semnat  e  numai  Moise  Nicoară,  ca  deputat.  Petiţia 
a  dat-o  deadreptul  împăratului,  poate  la  sfârşitul  unei 
audienţe.  împăratul  o  trimite  în  1 1  August  cancelarului 
Erdody  cu  scrisoarea  aceasta:  «Vreau  ca  plângerile  cu¬ 
prinse  în  acest  recurs  al  naţiunei  române  să  fie  cercetate 
de  oameni  nepărtinitori  in  cel  mai  scurt  timp,  punct  de 

*  Originalul  în  arhiva  stat.  Act.  cancel.  aut.  ung.,  an.  1816,  Nr.  10,605, 
Alături,  sub  acelaşi  număr,  e  şi  scrisoarea  împăratului. 

punct,  şi  să  se  asculte  persoanele  numite  acolo,  verbal 
ori  în  scris,  după  împrejurări».  Rezultatul  să  îl  comu¬ 
nice  cancelaria,  împreună  cu  votul  ei,  în  decurs  de  cel 
mult  trei  luni. 

In  legătură  cu  acestea,  înainte  de  a  avea  rezultatul 
investigaţiei,  aduc  câteva  amănunte,  cari,  deşi  nu  au  fost 
provocate  deadreptul  de  recursul  lui  Nicoară,  ating  to¬ 
tuşi  stările  amintite  într’ânsa  şi  ne  dau  încâtva  posibi¬ 
litatea  de  a  controlâ  adevărul  celor  afirmate  acolo.  Din 
ele  se  mai  vede  şi  aceea,  că  multe  din  cele  înşirate  în 
recursul  său  din  Iunie  1816,  Nicoară  le-a  adus,  pe  oare¬ 
care  cale,  încă  mult  mai  înainte  la  cunoştinţa  împăra¬ 
tului.  Mitropolitul  a  fost  provocat  —  în  26  Noemvrie 
1815  —  să  se  declare  asupra  lor,  şi  s’a  silit  a  le  des- 
minţi.  Desvinovăţirile  Iui  însă  mai  curând  împrăştie,  de¬ 
cât  întăresc  bănuiala  că  nu  ar  fi  adevărate  învinuirile 
grele.  Scrisoarea  lui  din  9  Dec.  1815,  în  care  desminte 
acuze  aduse  împotriva  episcopului  pentru  delapidări, 
precum  şi  actele  investigaţiei  făcute  cu  ajutorul  vice- 
comitelui  Aradului,  cari  încă  desmint  acuza,  lipsesc.1 

Se  găseşte  scrisoarea  lui  din  23  Decemvrie  1815. 
Ni  se  spune  aci  că  mitropolitul  a  comunicat  administra¬ 
torului  episcopesc  acuza  ce  se  aduce  fostului  episcop, 
că  ar  fi  sfinţit  peste  măsură  de  mulţi  preoţi,  între  alţii 
şi  pe  servitorii  săi,  cerându-i  asupra  acestor  lucruri  «o 
declaraţie  sinceră».  A  primit-o  şi  a  alăturat-o  scrisorii. 
Declaraţia  neagă  că  s’ar  fi  întâmplat  vreodată  astfel  de 
lucruri.  La  această  «calomnie»  a  dat  însă  anză  acea  îm¬ 
prejurare,  că  oarecari  tineri  primiţi  în  aula  episcopală  cu 
scopul  precis  de  a  se  pregăti  în  cele  preoţeşti,  în  timpul 
de  pregătire  se  ocupau,  în  oarele  libere,  —  la  dorinţa 
lor  proprie  —  (şi  Nicoară  ne  spune  că  de  bună  voie 


1  Ibidem.  an.  1816,  Nr.  8097. 

şi  fără  plată  pe  deasupra)  unii  cu  «lucruri  scripturi- 
stice»,  (?),  alţii  cu  «daraverile  economice»  şi  purtau  în 
absenţa  lui  «grija  gospodăriei  întregi»  (totius  domus). 
Mitropolitul  înregistrează  numai  «ocupaţiile  scripturi- 
stice»  cuprinzând  pe  celelalte  în  noţiunea  de  «alte  ocu¬ 
paţii  inocente».  El  însă  ştia  bine  ce  înseamnă  aceste 
«ocupaţii»  pentiucă  eră  om  înaintat  în  etate,  şi  îşi  aduceâ 
de  sigur  bine  aminte,  că  pe  vremea  împăratului  losif  Ii 
eră  încă  general  obiceiul  la  curţile  episcopilor  sârbeşti 
din  Bănat,  de  a  plăti  servitorii  de  bunăvoie  cu  hiro¬ 
tonire  şi  cu  parohie.1 

Cât  priveşte  numărul  prea  mare  al  preoţilor,  mi¬ 
tropolitul  nu  perde  multe  cuvinte,  căci  împăratul  dăduse 
ordin  pentru  conscrierea  preoţilor  din  dieceza  Aradului 
încă  în  20  Decemvrie  1815,  când  îi  venise  la  cunoştinţă 
«prin  forurile  competente»  (sua  via)  că  acolo  sunt  preoţi 
atât  de  mulţi,  încât  ar  putea  ajunge  şi  dacă  nu  s’ar  mai 
sfinţi  mai  mulţi  ani  dearândul,  iar  aşâ-se  ceartă  într’olaită 
în  comune.  Despre  aceea,  că  ar  fi  luat  episcopul  sume 
peste  măsură  de  mari  pentru  sfinţire,  consistorul  nu  are 
nici  un  fel  de  ştire,  nici  n'a  auzit  o  singură  plângere  în 
privinţa  aceasta.  «Părerea  plecată»  a  mitropolitului  cătră 
cancelarie  e,  că  nu  este  nici  o  cauză  de  a  da  acestei 
afaceri  deosebită  atenţie,  mai  ales  că  acela  care  ar  avea 
să  răspundă  pentru  acestea  a  murit.2 

Din  protocoalele  consistorului,  cari  trebuiau  înain¬ 
tate  odată  pe  an,  iar  mai  târziu  de  mai  multeori  pentru 
controlare  la  Viena,  precum  şi  din  conscripţia  care  s’a 
făcut,  se  constată  că  eră  peste  măsură  de  mare  numărul 
candidaţilor  de  preoţi.  Mulţi  s’au  sfinţit  fără  de  a  se  fi 
întrebat  de  ce  lipsă  sunt;  tot  astfel  şi  diaconi.  In  lo- 

1  P.  Drăgălină:  Din  istoria  Bănatului  Severin,  Caransebeş  1895,  p.  153. 

2  Arhiva  stat  Aci .  canceL  aul.  ung.,  an.  1816,  Nr.  496. 

curi  unde  nu  sunt  130  de  case,  sunt  2  preoţi,  în  altele 
mai  împopulate  sunt  4,  în  Arad  sunt  8  preoţi  şi  un  ca¬ 
pelan  pentru  1250  case.  Se  constată  o  mulţime  de  in- 
corectităţi  şi  purtări  rele  «excese  şi  delicte  publice», 
«investigaţiuni  odioase»  cari  dovedesc  că  nu  este  con- 
ştienţioasă  purtare  de  grijă  pentru  statul  preoţesc.  De¬ 
spre  un  diacon  —  scandalos  şi  el  şi  nevastă-sa  —  can¬ 
celaria  spune  că  nu  e  destul  ca  astfel  de  oameni  să-i 
muţi  dintr’un  loc  într’altul.1 

Tot  din  aceste  protocoale  reiese,  că  mitropolitul  a 
dispus  consistorului  din  Arad  să  nu  dea  profesorului 
Diaconovici  atestatul  de  moralitate  pe  care  îl  ceruse. 
La  întrebarea  că  din  ce  motive  a  făcut  aceasta,  răspunde 
—  într’un  fel  nepotrivit  cu  demnitatea  unui  vlădică  — 
că  episcopul  care  a  murit  i-a  descoperit,  despre  gân¬ 
durile  şi  faptele  lui  Diaconovici  lucruri,  cari  sunt  foarte 
compromiţătoare  pentru  mentalitatea  lui.  Tot  astfel  şi 
episcopul  din  Vârşeţ  a  observat  că  acela  se  amestecă 
în  afaceri,  cari  stau  foarte  departe  de  oficiul  lui.  Recu¬ 
noaştem  din  îngăimările  acestea  vina  lui  Diaconovici : 
petiţia  pentru  episcop  românesc.  Cancelaria  insă  scrie 
Iui  Nestorovici  să  nu  lase  din  ochi  pe  Diaconovici;  să-i 
examineze  mentalitatea,  să  bage  de  seamă  cu  ce  se 
ocupă  şi  să  raporteze  locurilor  competente.2 

De  cauză  a  suspendării  preotului  Şerbu  din  Zarand 
aduc  lipsa  lui  de  acolo  fără  permisia  superiorilor;  altă 
vină  nu  au  putut  găsi.3 

Câteva  zile  după  recursul  lui  Nicoară  soseşte  şi 
raportul  comisarului  despre  sinodul  de  alegere.  Comi¬ 
sarul  declară,  într’un  glas  cu  mitropolitul  care  încă  scrie 


<  Ibiiem  an.  1816,  Nrii  15,319  şi  19,003. 

■  Ibiiem  an.  18(6,  Nr.  14,325  şi  an.  1817,  Nr.  7727. 

*  Ibidem  anul  1816,  Nr.  11,205  şi  anul  1817  Nr.  12,396 

împăratului  despre  sinod,  că  nu  s’au  luat  în  combinaţie 
şi  Români  dupăcum  au  dorit,  pentrucă  mitropolitul  a 
propus,  pentru  împlinirea  intenţiilor  M.  Sale,  şi  Români, 
dar  —  din  motive  cari  nu  se  puteau  desconsideră,  —  nu 
i-a  aflat  vrednici.  Chiar  deputaţii  Românilor  n’au  putut 
numi  un  candidat,  care  să  corăspundă  pe  deplin.  Con¬ 
siderând  că  dieceza  e  numai  în  mare  parte  nu  însă  cu 
totul  românească,  precum  şi  acea  că  până  acuma  nu  s’a 
făcut  niciodată  deosebire  —  nici  în  principiu  nici  în 
practică  —  între  Sârbii  şi  Românii  de  aceeaş  credinţă, 
stăruie  pe  lângă  M.  Sa,  să  mute  pe  Putnic  care  a  fost 
crescut  în  sat  românesc  şi  ştie  româneşte  la  Arad  şi  să 
confirme  alegerea  lui  Radivojevici  pentru  dieceza  Pacra- 
ţului.  Evident,  comisarul  a  înţeles  foarte  puţin  din  lupta 
la  care  asistase,  ori  apoi  nu-i  eră  cugetul  desinteresat. 

Cancelaria  aulică  observă,  —  17  Iulie  —  că  ar  fi 
fost  de  dorit  ca  intenţia  M.  Sale  faţă  cu  Românii  co¬ 
misarul  să  nu  o  enunţe  în  faţa  tuturora  în  felul  com¬ 
promiţător  cum  a  făcut-o  în  alocuţia  a  doua  cătră  sinod, 
ci  să  fi  folosit  cu  precauţiune  mijloacele  ce  s’ar  fi  oferit 
pentru  realizarea  intenţiunii  M.  Sale.  împăratul  aproabă 
—  17  August  —  observaţia  cancelariei.  Să  i-se  comunice 
comisarului  reprobarea  M.  Sale  pentru  purtarea  nepri¬ 
cepută.  O  hotărîre  nu  poate  aduce  până  ce  nu  cunoaşte 
rezultatul  investigaţiei  pe  care  au  cerut-o  deputaţii  Ro¬ 
mânilor;  sinodul  electoral  să  se  disolve  imediat.1 

Investigaţia  se  prelungi  însă  peste  toată  aşteptarea 
şi  răbdarea  împăratului.  Românii  văzând  că  durerile  lor 
au  găsit  ascultare,  ar  fi  dorit  acum  şi  inzistă  unde  numai 
pot,  ca  trimişii  în  numele  împăratului  nunumai  să  con¬ 
state  adevărul  plângerilor  lor  ci  să  caute  şi  lecuirea 
ranelor  de  cari  sufereau,  luând  dispoziţii  necesare  pentru 


lbidem.  1816,  Nr.  10,829. 

lecuirea  lor.  Scopul  dela  început  al  comisiei :  constatarea 
faptelor,  trece  astfel  pe  nesimţite  departe  peste  această 
ţintă,  tinzând  spre  îndreptarea  lor  statornică  şi  devine 
tot  mai  mult  un  program  pentru  viitor.  Ne  putem  în¬ 
chipui,  câtă  mulţime  de  lipsuri  năvăleau  în  calea  celui 
ce  se  apropia  cu  intenţia  aceasta  de  satele  acelea  lipsite 
veacuri  dearândul  până  şi  de  cele  mai  elementare  con¬ 
diţii  ale  desvoltării  sufleteşti.  Aici  nu  se  putea  face  lu¬ 
mină  în  3  luni.  Mai  putem  crede  că  chiar  şi  Sârbii  vor 
fi  căutat  să  încetineze  în  tot  chipul  mersul  lucrurilor. 
Făcând  pe  de  o  parte  să  întârzie  peste  măsură  clarifi¬ 
carea  stărilor  încâlcite,  stăruind  pe  de  alta  şi  urgitând 
în  continuu  la  curte  numirea  episcopului  ales,  ei  puteau 
speră  că  vor  submina  răbdarea  împăratului  şi  vor  smulge 
hotărîrea  înainte  de  a  avea  împotriva  ierarhiei  lor  de¬ 
plorabilul  atestat  de  moralitate  la  care  se  puteau  aşteptă. 
Dacă  au  avut  această  intenţie,  ea  a  izbutit. 

Comisia  îşi  începe  activitatea  —  dupăce  cu  mare 
greutate,  se  constitui 1  —  abia  în  Noemvrie.  Trecuse  deci 
terminul  fixat  de  împăratul  pentru  înaintarea  rezultatului. 
In  locul  acestuia  soseşte  —  pe  la  sfârşitul  iernii  —  o 
nouă  rugare  a  Iui  Moisă  Nicoară  «deputat  al  Româ¬ 
nilor».  Spune  că  investigaţia  care  a  început  toamna 
târziu,  dupăce  dăduse  vremea  rea  şi  ploioasă  nu  a  putut 
face  multă  ispravă;  apoi  îşi  prezintă  în  17  puncte,  do¬ 
rinţele,  anume:  Cu  începutul  verii  investigaţia  să  se 
continue  cu  toată  seriozitatea  şi  să  caute  toate  ne- 


*  Comisar  a  fost  numit  Pavel  Almâsy,  comite  suprem  al  corn.  Arad, 
iar  în  ajutorul  lui:  I.  Kovâts  v.-comite  la  Arad,  Ign.  Vortis  şi  los.  Kis,  asesori 
de  tablă  sub  prezidiul  baronului  los.  Wenkheim.  Nicoară  ceruse  pe  Leop. 
Carol  Kovâts  comisar  guvern.  în  Timişoara,  1.  Kovâts  şi  Szânto.  Aceşti  doi 
din  urmă  au  fost  învinuiţi  apoi  cu  incorectitâţi  şi  delicte,  iar  asupra  lui 
Szânto  s’au  şi  dovedit,  v.  act.canceL  aul.  ung.,  a.  1816,  Ni.  11,254  şi  10,820, 
a.  1817,  Nr.  3901. 

dreptăţile,  nu  numai  pe  cele  amintite  în  petiţia  lui  din 
vara  trecută,  căci  sunt  cu  mult  mai  multe  şi  nu  le  poate 
înşiră  aci.  Investigaţia  să  se  facă  în  mai  multe  centre 
ale  diecezei,  foarte  estinse,  pentruca  înfăţişarea  martorilor 
şi  constatarea  faptelor  să  meargă  mai  uşor  şi  mai  re¬ 
pede.  Ca  locuri  de  întrunire  el  propune:  în  comitatul 
Orăzii,  Oradea  şi  Beiuşul;  în  comit.  Arad,  Butinul  (Boros- 
Sebes  vel.  Butyinum)  şi  Totvaradia;  în  Cenad  «Nagylak», 
iar  în  Transilvania,  Hălmagiul.  Să  se  facă  o  consemnare 
a  satelor  cu  numărul  locuitorilor  şi  al  preoţilor  fiecăruia. 
Pe  baza  aceleia  apoi  să  se  caute  o  modalitate  de  sub- 
sistenţă  pentru  preoţii  cari  acum,  în  urma  numărului 
excesiv  de  mare,  umblă  din  sat  în  sat,  ca  nişte  zileri 
după  leafă.  Să  se  ţină  seamă  şi  de  numărul  celor  de¬ 
cedaţi  dela  moartea  episcopului  încoace  —  dintre  50 
protopopi  au  murit  11,  —  şi  mai  ales  să  se  poarte 
grija  locurilor  vacante,  ca  nu  cumva  consistorul  să 
numească  preoţi  sau  protopopi  fără  ştirea  comisiei,  căci 
mitropolitul  a  dat  unui  vicar  protopopesc,  care  s’a  dus 
la  Carloviţ  ca  să  ajungă  protopop,  asigurarea  că  poate 
ajunge,  dacă  va  adună  subscrieri  împotriva  petiţiei  Ro¬ 
mânilor  pentru  o  rugare  în  care  se  va  cere  episcop 
sârb.  Pentru  locurile  vacante,  unde  nu  se  vor  găsi 
candidaţi  vrednici  dintre  preoţi  comisia  să  candideze, 
în  înţelegere  cu  consistorul,  învăţători  şi  absolvenţi  ai 
pedagogiei  dintre  cei  mai  morali  şi  mai  harnici.  De 
protopopi  să  se  aleagă  cei  mai  distinşi  şi  să  se  pro¬ 
pună  locurilor  înalte.  Pentru  de  a  vedea  clar  cât  îşi 
înţeleg  preoţii  oficiul  şi  chiar  ritualul,  să  se  aleagă  câţiva 
din  cei  mai  buni  ca  să  depună  un  examen  conştienţios 
în  prezenţa  comisiei.  Să  se  examineze  şi  condiţiile  ma¬ 
teriale  de  vieaţă  ale  preoţilor :  cari  au  şi  cari  n’au 
pământ  însemnând  şi  pe  aceia,  cărora  abuzurile  supe- 

riorilor  li-a  făcut  traiul  amar.  Să  se  caute  singheliile 
preoţilor  în  comitatul  Bihorului  ca  să  iasă  la  lumină 
cum  preoţii  îşi  schimbă  după  pofta  câtorva  fruntaşi,  cu 
învoirea  arbitrară  a  unui  singur  superior  dela  Orade, 
parohiile  şi  viceversa  comunităţile  pe  preoţii  lor,  de 
unde  apoi  disordine  şi  destrăbălare.  Să  se  examineze 
şcolile  dela  cari  depinde  mai  mult  cultura  Românilor; 
de  ce  în  unele  locuri  merge  greu  de  tot  iar  în  altele 
nu  este  nici  un  progres;  de  ce  în  Orade,  de  dragul 
unui  singur  Sârb,  se  predă  limba  sârbească  în  şcoală, 
stânjenind  progresul,  şi  în  biserică  se  face  serviciul  divin 
pe  jumătate  sârbeşte?  Sunt  mulţi  tineri,  cari  şi-au  în¬ 
ceput  studiile  —  filosofia,  dreptul,  dar  mai  ales  urna- 
nioarele  —  cu  succes  strălucit,  dar  trebue  să  se  oprească 
din  lipsa  de  mijloace  materiale.  Nicoară  se  roagă  să- i 
însemne  pe  aceştia  şi  să  îi  ajute  cu  sume  din  sidoxia 
episcopiei  vacante.  —  Să  se  caute  cauza  suspendării 
protopopului  Şerbu  (Popovici).  La  urmă  ne  spune 
Nicoară  că  protopopul  Orăzii  şi  preşedintele  consisto- 
rului  de  acolo  Mihailâ  Emanuilovici,  care  oprise  cu 
mijloacele  cele  mai  aspre  petiţia  pentru  episcop  ro¬ 
mânesc,  acum  strânge  de  pe  sate  dela  oameni  şi  mai 
ales  dela  preoţi,  prin  intimidări,  cu  răstălmăciri  şi  înşe¬ 
lăciune,  atestate  pentru  o  cauză  oarecare.  Să  se  caute 
pentru  ce  scop  şi  cu  ce  mijloace  se  iau  subscrierile; 
cu  ce  intenţii  au  fost  date?  S’a  întâmplat  anume  că 
unii  oameni,  înţelegând  că  acelea  sunt  împotriva  episco¬ 
pului  românesc,  au  alergat  din  sat  în  sat  după  cei 
plecaţi  şi  şi-au  cerut  declaraţiile  cu  ameninţări  (vehementei) 
înapoi.  Acestea  le  face  protopopul  desigur  din  însăr¬ 
cinarea  mitropolitului  ori  a  administratorului,  şi  aşa 
umblă  ei  să  orbească  şi  să  rătăcească  pe  Români.1 

1  Arhiva  stat.  Act.  caticeL  aul.  ung.,  a.  1817,  Nr.  3901. 


Şi  aceasta  a  fost  înaintată  deadreptul  împăratului. 
El  o  trimite  îndată  cancelarului  ca  să-şi  dea  cât  mai 
în  grabă  părerea  (18  Martie).  .Cancelaria  răspunde  că  in¬ 
vestigaţia  va  ţinea  mai  mulţi  ani  de  zile  dacă  vor  ţinea 
seamă  de  toate  punctele  acestea,  şi  atunci  dieceza  va 
fi  încă  multă  vreme  vacantă,  iar  Sârbii  se  neliniştesc 
şi  până  acuma.  Ca  să  se  poată  face  investigaţia  în  mai 
multe  centre,  trebuesc  diurne  considerabile  pentru  co¬ 
misie;  acelea  rămân  dacă  nu  le  plătesc  petiţionarii,  în 
sarcina  erarului.  Acestea  s’ar  putea  încunjurâ  numai  aşa, 
dacă  s’ar  încredinţâ  autorităţile  centrelor  respective  cu 
investigarea.  Dealtcum  însă,  toate  acestea  nu  sunt  ne¬ 
cesare  pentru  scopul  care  se  urmăreşte.  Din  investigaţia 
ce  se  va  face  pe  baza  punctelor  din  petiţia  veche  (cea 
din  17  Iunie  1816)  a  Românilor,  M.  Sa  va  află  destule 
desluşiri  ca  să-şi  poată  bază  numirea  de  episcop.  împă¬ 
ratul  aprobă:  comisia  să  facă  aşa  ca  şi  până  acum  tot 
ce  poate  exact,  şi  iute,  iar  punctele  din  acest  recurs 
pe  cari  nu  le  poate  îmbrăţişa,  cancelaria  să-i  comunice 
în  competinţa  cui  ar  cădea  (6  Mai).1 

Intr’aceea  Sârbii  urgitează  cu  toate  mijloacele  nu¬ 
mirea  de  episcop  după  pofta  lor.  Rezultatul  silinţelor 
potrivnice  acţiunii  Românilor  despre  cari  ni  se  vorbeşte 
în  recursul  lui  Nicoară,  au  ajuns  încă  în  iarnă  la  can¬ 
celaria  aulică,  în  forma  unei  petiţii  a  comunităţii  sârbeşti 
din  Arad.  Se  adresează  M.  Sale  cu  următoarele:  Na¬ 
ţiunea  sârbească  şi-a  dat  totdeauna  toate  sil  nţele  pentru 
împlinirea  poruncilor  înalte.  De  aceea  constată  cu  adâncă 
durere  că  episcopul  ales  în  sensul  privilegiilor  acordate 
naţiunii  sârbeşti  şi  pe  baza  canoanelor  bisericii  orientale, 
nu  a  fost  confirmat  încă.  Cauza  acestei  amânări  fără 
analogie  nu  o  ştie  şi  nu  o  poate  înţelege  altcum,  decât 


1  Arhiva  stat.  Act.  cancel.  aul.  ung.,  anul  1817,  Nr.  5820. 


că  —  dupăcum  se  aude  —  o  petiţie  a  Românilor  plină 
de  calomnii  şi  exagerări  a  înstrăinat  inima  M.  Sale  dela 
prea  credincioasa  lui  naţie  sârbească.  Întrucât  au  putut 
ei  înţelege,  plângerea  aceasta  se  reduce  la  atâta,  că 
aruncă  vina  pentru  cultura  înapoiată  şi  pentru  toate 
crimele  Românilor  în  răspunderea  clerului  sârbesc;  ca  şi 
cum  cu  venirea  unui  episcop  românesc  s’ar  sfârşi  toate. 
Dar  dacă  episcopii  sârbeşti  pun  atâtea  pedeci  culturii 
româneşti,  iar  cel  românesc  «e  atât  de  strălucitor  încât 
îi  umple  pe  taţi  de  lumină,  de  ce  Românul  unit,  care 
are  trei  episcopi  români,  dotaţi  cu  sute  de  mii,  nu  e 
nici  un  fir  mai  cult  decât  Românul  neunit».  De  ce  nu 
se  disting  ei  la  miliţie,  în  negoţ  etc.,  unde  nu-i  împedecă 
episcopii  sârbi? 

Au  îndrăznit  ei  să  molesteze  pe  M.  Sa  cu  afirmaţii 
false  ca  acelea?  Doar  şi  câtă  cultură  au,  o  mulţămesc 
Sârbilor.  Astfel,  intre  altele,  toţi  trei  profesorii  români 
dela  preparandia  din  Arad  au  crescut  cu  beneficiile 
Sârbilor,  iar  acum  ca  recunoştinţă  şi  mulţămită  sunt  capii 
agitatorilor,  iar  dintre  3  stipendiaţi  din  fondaţiile  Ara¬ 
dului  unul  («Fora»)  e  Român.  Cauza  petiţiilor  româneşti 
nu  este  episcopul  sârbesc.  Românii  fiindcă  n’au  un  om 
vrednic  de  episcop  s’au  îndemnat,  la  pilda  episcopului 
Moga,  care  a  fost  ridicat  din  simplu  preot,  sărind  peste 
toate  gradele  ierarhice  la  demnitatea  episcopească,  să 
creadă  că  nunumai  un  preot,  ci  şi  mirenii  pot  parveni 
la  această  demnitate.  Socotesc  că  —  deoarece  oameni 
vrednici  nu  pot  ridică  —  ar  fi  bine  să  inaugureze  obi¬ 
ceiul  şi  tradiţia  ca,  pe  lângă  cele  patru  existente,  încă 
un  scaun  de  episcop,  cel  din  Arad,  să  compeată  unui 
Român.  De  aci  apoi  toate  învinuirile  asupra  clerului 
sârbesc,  de  aci  aruncarea  crimelor  «comise  de  înşişi  de¬ 
nunţătorii  lor»  în  sarcina  acestuia,  de  aci  acuze  asupra 

episcopului  care  a  fost  dotat,  mizerabil,1  de  aci  răsvră- 
tirea  asupra  binefăcătorilor  lor  şi  pervertirea  binefacerilor 
primite  în  răutăţi. 

Admiţând  însă  că  cele  expuse  în  petiţia  înaintată 
ca  şi  cum  ar  fi  a  poporului  românesc,  —  care  nu  ştie 
nimic  de  aşâ  ceva,  afară  de  doi  protopopi  (cel  din  Lugoj 
şi  cel  din  Ienova-mică)  aspiranţi  la  episcopie  şi  câţiva 
cari  li  s’au  asociat  din  cler  —  să  fie  adevărate  «nici 
atunci  nu  e  drept  ca  pentru  excesele  unui  sau  altui  in¬ 
divid  să  se  pedepsească  o  naţie  întreagă,  turburându-i 
privilegiile.  De  aceea  se  roagă  cu  toată  umilinţa  ca  în 
puterea  libertăţilor  naţiunei  sârbeşti,  din  vechime  ob¬ 
servate,  specificate  în  privilegiul  dela  1691,  care  dă  mi¬ 
tropolitului  dreptul  de  a  face  episcop,  şi  fiindcă  în  §  21 
din  «Rescriptum  Declaratorium»  dieceza  Aradului  se 
numără  clar  între  episcopiile  privilegiate  ale  naţiunei 
sârbeşti,  —  M.  Sa  să  întărească  pe  episcopul  ales  în 
sensul  acestor  privilegii  şi  pe  baza  canoanelor,  aducând 
astfel  mângâiere  comunităţii  sârbeşti  şi  evitând  excitarea 
urei  între  naţiuni  din  partea  celor  cari  aspiră  la  episcopie.2 

Aceasta  e  cuprinsul  petiţiei  «comunităţii  de  ritul 
grecesc  neunit»  din  Arad  —  9  Februarie  1817  —  în 
care  mentalitatea  perfidă  ce  ni-a  întimpinat  şi  până  aci, 
dar  mai  bine  ascunsă  în  scrisorile  mitropolitului  iese 
în  toată  uriciunea  ei  la  suprafaţă.  Oamenii  aceştia 
socoteau  că  «libertăţile  naţiunii  sârbeşti»  înseamnă  li¬ 
bertatea  de  a  exploata  pe  Români;  iar  aceştia  trebuie 
să  se  simtă  fericiţi  că  soartea  i-a  osândit  de  a  trage 
«binefacerile»  lăcomiei  lor  neruşinate  şi  să  le  fie  recu- 

*)  Concluzia;  a  trebuit  să  ia  de  unde  găsiâ.  Dar  şi  această  afirmaţie 
e  neadevărată;  mitropolitul  şi  Rbedey  cer  mutarea  lui  Putnic  la  Arad  şi 
pentrucă  episcopul  Aradului  e  mai  bine  dotat. 

s  Ibidem  anul  1817,  Nr.  3,036. 

noscători  că  au  bunăvoinţa  de  a  se  îngrăşâ  din  sudoarea 
unei  turme  atât  de  «neprivilegiate»  —  prin  urmare  şi 
netrebnice  —  cum  este  turma  cuvântătoare  în  graiul 
dulce  românesc.  Altcum  nu  ne  putem  închipui  cum  au 
putut  trimite  împăratului  acea  oratorie  îngâmfată,  tocmai 
când  sub  ochii  lor  comisia  începuse  să  răscolească  ne¬ 
sfârşita  mizerie  a  parohiilor,  ce  înflorea  la  căldura  pri¬ 
vilegiilor  şi  a  «libertăţilor  naţiunei  sârbeşti». 

Pesle  câteva  luni  —  pe  la  mijlocul  lui  Iunie  —  se 
aude  din  nou  şi  glasul  mitropolitului  spunând  aceleaşi 
lucruri :  Împăratul  să-i  confirme  actele  alegerii  suspendate 
prin  decret  regal,  fără  de  a  mai  aştepta  sfârşitul  inve¬ 
stigaţiei.  Dieceza  aceasta  şi  până  când  trăia  Avacumovici, 
din  cauza  bătrâneţei  şi  a  neputinţei  lui.  a  fost  neîngrijită, 
iar  acum  în  al  doilea  an  de  văduvie  «e  în  starea  cea 
mai  tristă».  Să  nu  $e  dea  atâta  considerare  acelei  petiţii, 
care  nu  e  cum  se  pretinde  a  «clerului  şi  poporului  român» 
ci  a  lui  Moise  Nicoară  împreună  cu  profesorii  prepa¬ 
randiei  :  Mihuţ,  Iorgovici,  Diaconovici,  Ţichindeal,  şi  câţiva 
protopopi  văduvi.  Aceştia  numai,  au  aruncat  asupra  cle¬ 
rului  şi  a  mitropolitului  sârbesc  învinuiri  de  tot  felul. 
Reflexiile  consiliului  locotenenţial  au  arătat  că  sunt  parte 
nebazate,  parte  calumnioase  şi  o  va  arătă  şi  sfârşitul 
investigaţiei,  abstrăgâtid  acele  învinuiri  cari  se  îndreaptă 
împotriva  episcopului,  pentrucă  a  murit  şi  4iu  se  mai 
poate  apără.  Şi  dacă  s’ar  află  însă  adevărate  unele  din 
punctele  petiţiei,  nu  urmează  ca  «pentru  excesele  indi¬ 
viduale  ale  câtorva  să  se  pedepsească  însaş  biserica,  şi 
să  trebuească  adusă  o  schimbare  în  obiceiul  vechiu  bazat 
pe  privilegii,  observat  de  secole,  al  numirei  de  episcop, 
în  favorul  acelor  petiţionari»,  şi  să  se  împedece  din  astfel 
de  consideraţii  numirea  episcopului  ales.1 

1  Ibidem.  an.  1817,  Nr.  10,197.  Originalul  lipseşte;  scrisoarea  mitro¬ 
politului  e  reasumată  după  raportul  cancelariei,  care  o  cuprinde. 

Şi  aici  deci  recunoaşterea  abuzurilor,  cari  se  pot 
însă  trece  cu  vederea,  şi  accentuarea  privilegiilor  cari  trebue 
respectate  şi  —  îndreptăţesc  la  ori-ce,  pentrucă  logica 
mitropolitului  —  privilegiile  sunt  ale  bisericii  iar  păca¬ 
tele  sunt  ale  slujitorilor  ei  (dintre  care  cel  dintâi  e  el). 
Acestea  însă  n’au  a  face  una  cu  alta  nici  atunci  când  pă¬ 
catele  oamenilor  se  ascund  dupăscutul  privilegiilor  bisericii. 

Deastădată  cancelaria  socoteşte  de  necesar  să-şi 
întemeieze  «votusu  -ul  pe  o  argumentare  mai  cuprinză¬ 
toare:  Petiţia  Românilor,  zice  ea,  nu  poate  împedecâ 
numirea  episcopului,  pentrucă  învinuirile  ei  se  reduc 
la:  1.  oprimarea  culturii  româneşti,  2.  excesele  episco¬ 
pului  decedat,  3.  purtarea  rea  a  unor  protopopi  cu 
preoţii.  Prima  nu-i  adevărată;  nici  ei  nu  aduc  cazuri  ca 
cineva  din  clerul  sârbesc  superior  să  fi  oprit  copii 
Românilor  dela  şcoală;  poporul  românesc  e  însuşi  de 
vină  dacă  nu  ajunge  la  demnităţi  bisericeşti  înalte,  ceeace 
încă,  nu-i  tocmai  aşâ,  doar  sunt  şi  dintre  ei  protopopi. 
Ori-cum  pentru  ridicarea  culturii  trebue  timp  şi  nu  se 
poate  aşteptă  cu  numirea  de  episcop  până  atunci.  A 
doua  şi  a  treia  nu  se  ţin  aici;  învinuirile  asupra  epis¬ 
copului  mort  nu  pot  împedecâ  numirea  urmaşului  lui, 
iar  protopopii  se  pot  pedepsi  şi  după  aceea.  De  aceea 
propune  M.  Sale  numirea  imediată  de  episcop  la  Arad. 
Convingerea  împăratului  nu  e  împăcată  cu  aceste  pă¬ 
reri.  Se  vede  însă  că  nici  el  nu  mai  vedea  clar  situaţia 
şi  ce  ar  trebui  să  facă.  El  amână  răspunsul  categoric 
mitropolitului,  cu  cuvintele:  «înainte  de  toate  să  mi  se 
comunice  cât  va  mai  ţinea  investigaţia  şi  ce  s’a  constatat 
până  acuma?»  —  9  August  1817. 

Cancelaria  cere  consiliului  informaţii;  acesta  răs¬ 
punde  —  2  Septemvrie  1817  —  că  actul  de  investiga¬ 
ţie  e  foarte  vast  şi  trece  în  multe  privinţe  în  sfera  corni- 

siei  şcolare,1  unde  se  desbate  acum.  Trimite  însă  capi¬ 
tolul:  «Cu  privire  la  cultura  religioasă»,  extras  din  actele 
comisarului  regesc.  Acesta  dovedeşte  o  înţelegere  sur¬ 
prinzătoare  a  rosturilor  noastre.  Zice  că  e  în  clar  acum, 
după  examinarea  petiţiei  Românilor  şi  investigaţiunile 
făcute,  că  aceştia  au  avut  de  suferit  multe  şi  grele  apăsări 
în  cele  religioase.  Părerea  lui  însă  e  că  ce  trebue  făcut  aici 
nu  e  întru  atâta  dovedirea  celor  întâmplate  ci  de  a  luă 
pentru  viitor  dispoziţiuni  sistematice  pentru  delăturarea 
lor.  Regimul  public  nu  are  faţă  cu  naţia  românească  nici 
un  mijloc  de  a  o  deobligâ  mai  mult,  decât  să-i  servească 
cea  mai  scrupuloasă  dreptate  în  chestii  cari  privesc  bise¬ 
rica  (ritul)  ei.  Pentru  numirea  de  Români  în  toate  ofi¬ 
ciile  bisericeşti  dela  cele  mai  mici  până  la  cele  mai 
mari  să  nu  se  adreseze  atâta  mitropolitului  şi  consistoa- 
relor  din  Arad  şi  Timiş  ci  să  se  institue  un  fel  de  comi- 
siune  permanentă,  care  sub  inspecţia  consiliului  locote- 
nenţial  şă  poarte  evidenţă  de  sporirea  Românilor  în 
cler  şi  îmbunătăţirea  lui  continuă.  Nu  are  încă  destulă 
experienţă,  ca  să  poată  hotărî  dacă  are  dreptate  mitro¬ 
politul  când  zice  că  nu  se  află  Român  apt  pentru  epis¬ 
copie  ;  la  tot  cazul  pentru  educaţia  preoţim»  multe  s’ar 
puteâ  face  încă  şi  ar  trebui  făcute.  înşiră  câteva  mijloace 
cari  crede  că  ar  contribui  la  acest  scop.  Consiliul  loco- 
tenenţial  înaintează  acest  raport  şi  propune  numirea  de 
episcop.  Tot  astfel  cancelaria  aulică  propune  numirea 
M.  Sale  ca  întâi  să  se  numească  episcop  iar  apoi  să 
se  poarte  grija  delăturării  obstacolelor  cari  au  stat  până 
aci  în  calea  emancipării  clerului  Român.  Pentru  compu¬ 
nerea  unor  tabele  prin  cari  să  se  poarte  evidenţă  des- 


1  înfiinţată  prin  rescript  regesc  în  1776.  Era  compusă  din  membrii 
consiliului  locotenenţial  şi  subordinată  aceluia.  Sfera  de  competinţâ  se  estin- 
deâ  asupra  tuturor  afacerilor  şcolare  din  ţară. 

pre  numărul  Românilor  în  clerul  diecezelor  Timiş,  Vârşeţ 
şi  Arad  şi  pentru  înaintarea  lor  an  de  an  locurilor  înalte 
s’ar  putea  da  îndată  ordin  consiliului  locotenent.1 

Puţin  după  aceasta  soseşte  dela  Stratimirovici  un 
recurs  cerând  foarte  inzistent  numirea  de  episcop  la 
Arad.  Încă  în  30  Mai  —  zice  mitropolitul  —  a  cerut 
aprobarea  alegerii  de  episcop  şi  aşteptă  cu  atât  mai 
mult  încuviinţarea  acestei  cereri,  cu  cât  punctele  inve- 
stigaţiunii  din  dieceza  Aradului  nu  au  nici  o  legătură 
cu  numirea  de  episcop.  Spre  cea  mai  mare  lui  durere 
i  s’a  dat  inconsolabila  asigurare  că  şi  la  aceasta  a  lui 
rugare  s’a  găsit  de  bine  să  se  amâne  numirea  până  ce 
vor  sosi  actele  comisiei  la  Viena,  şi  de  aceea  dieceza 
lui  să  fie  şi  pe  mai  departe  administrată.  Primind  cu 
datorită  devoţiune  hotărîrea  M.  Sale  nu  poate  să  nu-i 
atragă  atenţia  asupra  faptului  că  acei  oameni  cari  per- 
zistă  cu  încăpăţinare  de  a  cere  episcop  român  sunt  nu¬ 
mai  nişte  entuziaţi  naţionali,  cum  se  află  la  ori-ce  popor 
cari  nu-şi  bat  capul  cu  constituţia  şi  legile  bisericeşti. 
Dacă  a  voit  binele  naţiei  şi  al  bisericii  lor,  să  fi  numit 
la  vremea  sa  pe  cine  au  vrut  dar  să  nu  agite  acuma 
după  alegere,  pentru  o  dorinţă  nesocotită  atingând 
constituţia  bisericească  şi  rezoluţia  M.  Sale.  Ţinând 
seamă  de  acestea  M.  Sa,  să  binevoească  a  confirmă 
alegerea  şi  a  pune  capăt  acestei  «afaceri  neplăcute». 2 
(Carloviţ  10  Oct.  1817.) 

Văzând  vacanţa  îndelungată  a  diecezei  şi  ezitarea 
M.  Sale,  încep  a  se  îmbulzi  şi  alţi  poftitori  de  vlădicie. 
Astfel  Pavel  Kengyelatz,  arhimandrit  la  mănăstirea  Sf. 
Gheorghe  şi  încă  înaintea  lui,  Bolici,  administratorul 
diecezei,  cer  pentru  sine  scaunul  de  episcop,  sub  dife- 

1  Ibidem  an.  1817,  Nr.  15,209  v.  şi  Nr.  13,031. 

•  ibidem  an.  1817,  Nr.  15,209  v.  şi  Nr.  13,031. 

rite  motive. 1  (Acesta  într’aitele,  nu  cu  mult  mai  bune,  — 
zice  că  deoarece  M.  Sa  a  găsit  vrednic  de  administrator 
va  fi  bun  şi  de  episcop;  prin  urmare  să-l  numească.) 

Intre  astfel  de  împrejurări:  pe  deoparte  stăruinţa 
continuă  a  mitropolitului  şi  îmbulzala  nechemaţilor,  pe 
de  alta  întârzierea  rezultatului  definitiv  al  investigaţiei, 
împăratul  îşi  perde  răbdarea.  Răspunsul  cancelariei  din 
17  Oct.  la  provocarea  din  14  Iulie  nu-i  venise,  din 
vre-o  cauză,  sub  ochi  încă.  Din  nou  scrie  cancelarului 
. —  în  7  Noemvrie  —  că  în  urma  recursului  repeţit  al 
mitropolitului  pentru  numirea  de  episcop,  cancelaria  să-i 
trimită  în  decurs  de  3  săptămâni  informaţia  —  cerută 
încă  în  14  Iulie  —  despre  starea  cercetării  plângerilor 
româneşti  şi  să  noteze  şi  pe  acela  care  poartă  vina  a- 
cestei  întârzieri  culpabile. 2 

Cancelaria  se  provoacă  Ia  actele  înaintate  în  17 
Octomvrie.  Împăratul  scrie :  In  privinţa  episcopiei  Ara¬ 
dului  va  urmă  rezoluţia  mea».  In  celelalte  aprobă  can¬ 
celaria;  cere  apoi  înaintarea  cât  mai  îngrabă  a  rezulta¬ 
tului  cercetării  şi  câteva  informaţii  în  afaceri  de  şcoală ' 
3  Decemvrie  1817.  t  j)  loanoviciu. 


Predică  cuvântul! 

Eră  în  Octomvrie  1916.  Mă  duceam  spre  biblioteca 
universităţii  din  Budapesta,  când  iată  că  mă  întâlnesc 
cu  un  fost  coleg  de  universitate.  Schimbăm  puţine 
cuvinte  şi  la  despărţire  colegul  meu  care  e  preot  la 
una  din  bisericile  de  frunie  ale  capitalei,  de  confesiune 
protestantă,  mă  invită  să-i  ascult  predica  ce  aveă  să  o 


*  Ibidern  an.  1817,  Nr.  13,054  şi  4,622. 

*  Ibidern  an.  1817,  Nr.  14,207. 

*  Ibidern  an.  1817,  Nr.  15,209. 

ţină  în  acea  zi  la  orele  6  după  amiazi.  Mi-a  făcut  o 
deosebită  plăcere  invitarea,  şi  la  timpul  ficsat  m’am  dus 
la  biserică,  am  ascultat  predica  colegului  meu,  care  la 
sfârşit  mi-a  spus,  că  în  săptămâna  aceea  în  fiecare  zi 
a  predicat,  pe  lângă  orele  de  catehizaţie. 

l-am  admirat  zelul  şi  abnegaţia  şi  în  mod  natural 
m’am  cugetat  la  activitatea  predicatorică  a  preoţimii 
noastre,  am  văzut  şi  mai  mult,  că  nouă  ne  trebue  lu¬ 
mină  în  această  privinţă,  că  trecutul  nostru  subt  acest 
raport  e  o  noapte,  care  nu  a  putut  îndeajuns  să  tre¬ 
zească  puterile  creştineşti  ale  credincioşilor  noştri,  căci 
noaptea  peste  tot  nu  trezeşte,  ci  adoarme  şi  lâncezeşte 
puterile,  cari  niciodată  n’au  fost  întrebuinţate  după 
cuviinţă. 

Zori  de  dimineaţă  ne  trebue.  nouă  în  privinţa 
aceasta,  ca  într’adevâr  să  avem  îndreptăţirea  de  a  zice 
ca  apostul  Pavel  cătră  Tesaloniceni  că  «în  osteneală  şi 
muncă  noapte  şi  zi »  am  lucrat. 

Prin  ce  altă  activitate  îşi  arată  preotul  mai  ales  de¬ 
votamentul  fără  margini  pentru  misiunea  sa,  decât  pro¬ 
povăduind  cuvântul  lui  Dumnezeu?  Prin  îndeplinirea 
serviciului  divin?  Prin  săvârşirea  unui  maslu?  Prin 
săvârşirea  slujbei  cununiei,  a  unui  botez  sau  a  altor 
acte  ale  cultului  divin?  Nu,  nu!  Şi  de  ce?  Pentrucă 
aceasta  ar  însemnă,  că  fiecare  preot  are  acelaş  entu- 
siasm,  că  nici  unul  nu  întrece  pe  altul  în  spiritul  de 
jertfă,  căci  doar  aceste  acte  ale  cultului,  fiecare  preot  le 
săvârşeşte.  Iar  simplu  numai  săvârşirea  lor  încă  nu  e 
abnegaţie,  jertfire  de  sine,  căci  ea  nu  pretinde  mai  multă 
bătaie  de  cap  dupăce  preotul  şi-a  însuşit  odată  cunoş¬ 
tinţele  reclamate  la  îndeplinirea  sfintelor  slujbe.  Pentruce 
să  mai  studieze  dar  preotul  atâta  amar  de  vreme?  Are 
înţeles? 

întrebarea  aceasta  o  pot  pune  numai  aceia,  cari 
aşteaptă  edificarea  credincioşilor  exclusiv  dela  înrâurirea 
ritului.  Acestora  le  răspundem  că  şi  formele  rituale 
trebuesc  explicate  credincioşilor.  Dar  explicarea  aceasta 
nu  poate  cuprinde  toate  părţile  vieţii  omului,  din 
simplul  motiv,  că  în  legătură  cu  ritul  vedem  numai 
o  parte  a  complexului  vieţii  omeneşti,  iar  preotul  e 
dator  să  explice  toate  învăţămintele  evangheliei  şi  să  le 
aducă  în  legătură  vieaţa,  de  unde  urmează,  că  el  trebue 
să  fie  la  înălţimea  cunoştinţelor  omului  cult  al  timpului 
de  acum. 

Orcine  ceteşte  epistolele  sf.  Pavel  cătră  Tesa- 
loniceni  va  observă  că  «a  umblă  azi  fără  rânduială» 
(11  Tesal.  3,  6—8)  însemnează  a  nu  propovădui  cuvântul 
lui  Dumnezeu.  Iar  încercând  noi  preoţii  să  îndrumăm 
pe  credincioşi  a  «umbla  cu  rânduială»  oricare  ne-ar 
puteâ  face  observarea,  ca  să  umblăm  mai  întâi  noi  cu 
rânduială.  La  nici  un  caz  nu  cred  să  avem  îndrăsneala 
de  a  zice  cu  sf.  apostol  Pavel,  că  am  fost  la  locul 
nostru  muncind  noapte  şi  zi;  fiecare  zi  trece  şi  lasă 
tot  mai  înţelenit  ogorul  vieţii  sufleteşti  a  ţăranului 
nostru,  pe  care  nu-1  vom  mai  şti  mângăiâ  mâne-poimâne, 
dacă  nu  ne  dăm  seama  de  datorinţele  ce  le  avem  ca 
predicatori  ai  cuvântului. 

E  de  prisos  să  arăt  din  sf.  scriptură  locurile  cari  impun 
preotului  propovăduirea  evangheliei.  Acele  locuri  nu 
înţeleg  sub  «predică  cuvântul!»  să  ceteşti  evanghelia, 
ci  să  înveţi  pe  popor  cuvântul  Domnului. 

Canonul  al  58-lea  apostolesc  impune  preoţimii  da- 
torinţa  aceasta,  ca  nu  cumva  preotul  să-şi  facă  uitare 
de  cele  impuse  lui  prin  sf.  Scriptură.  Ascultâ-vom  noi 
în  sfârşit  de  acest  glas?  Nu  voim  să-l  facem  să  răsunt? 
Nu  ne  îndemnăm  dela  alte  confesiuni? 

Va  zice  aici  cineva:  «Dar  altceva  e  la  noi  şi  altceva 
la  protestanţi!»  Aceasta  o  va  zice,  fiindcă  la  protestanţi 
nu  cultul  divin,  ci  predica  are  rolul  de  căpetenie.  Fie! 
Recunoaştem,  că  aşa  este.  Dar  iată  că  în  faţa  multiplelor 
necesităţi  ale  zilelor  noastre  biserica  protestantă  e  şi  mai 
conştie  de  chemarea  ei!  Nu  cumva  am  voi  să  zicem,  că 
acestor  necesităţi  biserica  noastră  le  satisface  prin  cult? 
oare  zelui  nostru  se  poate  potenţa  numai  prin  cult? 

Evident,  că  nu!  Doar  chiar  preoţimea  noastră  a 
recunoscut  prin  remarcabila  i  activitate  predicatorică,  — 
în  cursul  răsboiului,  —  că  numai  cultul  nu  poate 
satisface  trebuinţele  sufleteşti  de  azi.  Recunoaşterea 
aceasta  e  o  dovadă,  care  ne  oferă  garanţiile  unui  progres 
în  viitorul  preoţimei  noastre  pe  terenul  propovăduirii 
cuvântului  lui  Dumnezeu.  / ->r  fr;t  Comşa. 


Predică  pentru  timpul  de  răsboiu. 

Cel  ce  este  dela  Dumnezeu 
—  graiurile  Lui  ascultă. 

Iubiţi  fii!  Ev.  han  8,  47. 

Frică  mare  a  străbătut  inimile  noastre.  Cum  nu? 
Floarea  populaţiei  —  puternicii  ocrotitori  ai  familiilor, 
lăsat-au  casă  şi  masă,  neveste  şi  copii,  părinţi  gârboviţi 
de  ani,  fraţi,  prietini  buni;  prins-au  arma  ucigătoare  şi 
au  eşit  la  hotare,  ca  să-şi  apere  căminul  şi  tot  ce  scump 
au  pe  lume.  Neamuri  streine  au  dat  năvală  peste  noi, 
neamuri  ce  răpindu-ne  moşia  —  vreau  să  ne  ducă  şi  pe 
noi  în  robie.  De  aceea  şi-au  pus  bărbaţii  peptul  drept 
zid  de  apărare  contra  năvălitorilor  fără  milă.ăOstaşi  buni 
ce  sunt  îşi  fac  datorinţa  fără  oboseală.!  Cad  mai  bine 
rupţi  de  obuze,  decât  să-şi  părăsească  postul  de  onoare, 

la  care  sunt  chemaţi  şi  ţin  la  el  mai  mult  ca  Ia  vieaţă. 
Nici  nu  a  lor  e  frica  de  care  mă  plâng.  Frica  e  a  noa¬ 
stră,  a  celor  slabi  ce  am  rămas  acasă.  Putem  noi  sta 
nepăsători  în  faţa  morţii  ce  seceră  sufletele  alese?  Nu 
ne  cutremură  vaetele  văduvelor  tinere  şi  plânsul  orfa¬ 
nilor  ce  remân  în  valurile  turburate  ale  vieţii  singuri,  stri¬ 
gând  după  hrană  ca  şi  puii  golaşi  din  cuib  cari  şi-au 
perdut  pe  mama?  Cum  vom  trece,  fără  lacrimi,  pe  lângă 
bătrânii  ce-şi  târăsc  ca  vermele  prin  ţărână  trupul  şi  nu 
mai  e  cine  să-i  ridice,  căci  fiul,  patronul  lor,  răpus  de 
gloanţele  duşmane,  şi- a  sfârşit  el  vieaţa  şi  au  rămas  ei: 
bătrâni,  singuri,  neputincioşi.  Suntem  oameni.  Avem 
simţ  omenesc.  Nu  se  poate  să  nu  ne  cuprindă  jalea 
obştei,  şi  nu  se  poate  să  nu  dăm  curs  jalei  şi  durerei 
prin  vărsarea  lacrimelor  pline  de  fior  amar. 

O,  răsboiule,  răsboiule !  Grea  vorbă  mai  eşti  tu  ! 
De  câte  ori  te  rostim  —  şi  nu  trece  secundă  să  nu  fi 
tu  pe  buzele  noastre  —  de  câte  ori  te  rostim,  ne  aduci 
aminte  de  şiroaiele  de  sânge  ce  roşesc  toate  câmpurile 
pe  unde  te  areţi.  In  zarea,  ce  ni-o  deschide  simpla  fa 
pomenire,  vedem  sate  şi  oraşe  răsturnate,  şi  flăcările  şi 
fumul  străbătând  până  la  norii  ceriului;  vedem  morma¬ 
nele  de  leşuri  neîngropate,  date  pradă  fiarelor  de  codru, 
şi  auzim  spasmul  şi  durerea  celor  ce  mor. . .  O,  cât  de 
groaznic  eşti  tu,  răsboiule ! 

Iubiţilor!  In  năcaz  ne  aducem  aminte  de  zisa  Scrip- 
turei :  Ia  aminte  de  cele  de  pe  urmă  ale  tale  şi  nu  vei 
greşi!  In  năcazul  răsboiului  ne  stau  înainte  deci  şi  în¬ 
trebările  Purtăm  şi  noi  vina  răsboiului  ce  ne  decimează? 
II  putem  scurtă?  Ii  putem  micşora  suferinţele? 

Câte  întrebări,  atâtea  frământări  ale  zilelor  în  cari 
trăim.  Luminat  de  duhul  evangelic,  voi  căută  a  vă 

da  răspunsul  dorit,  cu  scop  de  a  aduce  între  voi  ra¬ 
mura  mult  dorită  de  măslin,  care  poate  mângâia  şi  dă 
şi  speranţă  la  vieaţă  în  zilele  grele  prin  cari  trecem. 

Să  luăm  aminte! 

Virtutea  de  căpetenie  a  creştinului  este,  cum  ştim, 
iubirea  şi  mărturisirea  adevărului.  Adevăratul  creştin  nici 
nu  neagă  ceeace  ştie  că  e  adevăr  şi  nici  nu  caută  —  pă¬ 
cătos  fiind  —  a-şi  ascunde  păcatul.  Propria  conştiinţă 
îl  opreşte  a  căută  scăpare  în  desvinovăţiri  mincinoase. 
Doar  creştinul  e  deplin  dumirit,  că  înzadar  ar  minţi  el 
şi  înzadar  ascunde  adevărul,  când  Cel  ce  vede  întru  as¬ 
cuns  şi  aşă  dă  la  arătare  faptele  omeneşti  (Mat  6,  4). 
Cu  toate  aceste  ce  se  întâmplă  în  timpul  mai  nou? 
Dorul  de  a  apărea  nevinovaţi  —  miei,  deşi  suntem  lupi,  — 
e  dor  ce  stăpâneşte  mai  mult  decât  toate  dorurile. 
Par’că  e  însuşire  proprie  şi  înăscută  nouă.  Nimeni  din 
creştinii  de  azi  nu  sufere  sâ-i  zică  totul:  Uite,  tu  eşti 
păcătosul!  Ba  cu  toţii  ne  dăm  toată  silinţa  în  a  ne  spălă, 
de  am  fi  cei  mai  întinaţi,  mai  vinovaţi;  şi  celor  ce  ne 
fac  imputări  le  răspundem  scurt  şi  apăsat:  N’am  fost 
de  faţă,  n’am  văzut,  nu  ştiu  nimic. 

Chiar  răsboiul  ce  decurge  ne  dovedeşte  ţinuta  ne- 
creştină.i  Întrebaţi:  purtăm  vina  răsboiului?  răspunsul  tu¬ 
turor  esteANu!  Nu  noi  am  pornit  răsboiul,  nu  noi  sun¬ 
tem  vinovaţii !  «.Punem  vina  pe  alţii,  şi  cu  mare  apăsare 
strigăm:  Cârma  conduce  statul.  Ea  are  şi  răspunderea. 
Cârmacii,  se  înţelege,  nu  fără  temeiu  zic:  Frânele,  da, 
le  purtăm,  însă  stăm  sub  stăpânirea  publicului. «Opinia 
publică  ne  mână  înainte.  Am  ţinut  până  ce  am  putut 
frânele,  dar  fiind  mare  încordarea,  frânele  ne-au  scăpat 
din  mână,  şi  acum  curge,  şi  până  Ia  domolirea  patimilor 
mereu  va  curge  sângele  omenesc. 

Care  va  să  zică,  se  strecoară  vinovaţii  răsboiului 


cum  alunecă  peştele  luciu  printre  degetele  pescarului  şi 
fuge  din  nou  în  balta  din  care  s’a  prins.  »Şi  totuş  ci¬ 
neva  poartă  vina?  Precum  toate  in  lume  se  întâmplă  cu 
cauză,  n’a  putut  veni  nici  răsboiul  ca  ploaie  fără  nor. 
Îşi  are  cauzele  —  pe  vinovaţii  lui.  Cine  sunt  vinovaţii  ? 
fCredeţi  mie  ce  spun:  Noi  suntem  vinovaţii!  De  m’aţi 
numi  bârfitor  ori  rău-voitor  al  vostru,  şi  tot  trebue  să 
spun,  că  noi  purtăm  vina  răsboiului.  (Imputarea  ce  mi-o 
faceţi,  dacă  în  adevăr  credeţi  că  bârfesc,  nici  decum  nu 
înseamnă  că  vă  neîndreptăţesc.  ci  întăreşte  numai  con¬ 
vingerea,  că  punând  răspunderea  pe  public,  am  atins  un 
punct  simţitor  în  chestia  foarte  mare  a  răsboiului). 

Voi  dovedi!  întreb:  Ce  e  răsboiul?  —  Răspundeţi: 
Răsboiul  e  duel!  S’au  certat  popoarele,  ce  luptă  acum, 
şi  duelează  unele  cu  altele.  Se  omoară  oamenii  atâta 
vreme,  cât  le  ţine  furia.  Îndată  ce  patimile  se  vor  do¬ 
moli  —  furia  va  scădea,  —  şi  va  încetă  şi  răsboiul.  Aşâ 
e  şi  în  natură  —  ziceţi.  Se  ivesc  nori  negri,  încărcaţi 
cu  scântei  de  fulger.  Câtă  vreme  scânteile  contrare  nu 
se  nimicesc,  nu  vor  a  înceta  nici  fulgerile  şi  tunetele. 
Îndată  însă  ce  scânteile  s’au  nimicit  împrumutat,  nu  mai 
e  viscol,  nu  mai  e  cutremur  şi  groază.  Fug  şi  norii  grei 
ce  au  vărsat  potopul  pe  câmpuri,  şi  vine,  din  nou  vine  ve¬ 
selul  soare  ce  înviorează  întreg  ţinutul  pustiit  prin  furtună. 

Astfel  explicaţi  voi  răsboiul.  Nu  e  vorbă,  bine  zi¬ 
ceţi.  Popoare  barbare  şi-au  pus  ochii  pe  moşia  străbună, 
patria  noastră  iubită.  (Barbare  le  numesc,  pentrucă  cine 
atacă  pe  altul  din  bun  senin  nu  poate  fi  numerat  între 
civilizaţi.)  Au  pismuit  barbarii  frumseţile,  bogăţiile  na- 
turei  şi  vreau  să  ne-o  răpească.  Dar  vii  cu  nici  un  preţ 
nu  o  dăm! 

*  Privind  obiectiv  răsboirile,  cu  adevărat  trebue  să 
concludem  că  ele  sunt  urmări  ale  conflictelor  de  inte- 

rese  între  popoare.  In  răsboiul  actual  alţii  şi-au  pornit 
oştirile,  alţii  vreau  să  ne  surpe.*  Noi  suntem  cei  atacaţi 
de  duşmani,  t  Suntem  partea  nevinovată,  partea  ce  su¬ 
fere  martiriu  dela  năvălitorii  fără  suflet.  Faptului  ace¬ 
stuia  nui  pot  şi  nici  vreau  a-i  contrazice,  căci  e  ade¬ 
vărat.  Şi  nici  ca  creştin,  nici  ca  predicator,  eu  nu  voi 
a  ascunde  adevărul. 

f  Are  însă  răsboiul  acesta  ca  toate  răsboaiele,  o  altă 
lăture,  care  nu  e  bine  a  se  trece  şi  dacă  ne  numim 
creştini  nici  se  poate  trece  cu  vederea.  «înţeleg  Iaturea 
lui  religioasă.  Noi  ceice  ţinem  la  zisa  Mântuitorului: 
Ai  voştrii  şi  perii  capului  toţi  sunt  număraţi  (Mat.  10,  30) 
şi  credem,  că  cârma  lumii  o  are  Ceice  a  zidit-o,  ştim 
cu  deplină  siguranţă  că  precum  nimic  nu  se  întâmplă 
în  lume  fără  ştirea  şi  învoirea  Atotputernicului  cârmuitor, 
aşa  şitrostul  răsboiului  de  acum  în  planul  dumnezeesc 
a  fost  dinainte  hotărât* Care  e  rostul  prezentului  răsboiu? 
Se  cunoaşte  apriat  din  locul  Scripturei,  unde  cetim: 
(. Trufia  ta  s’a  suit  în  urechile  mele  şi  voi  pune  belciugul 
meu  în  nările  tale  (4  Impăr.  19,  28),  iar  într’alt  loc: 
Şi  cetăţile  Sodomlenilor  şi  ale  Gomorului,  arzându-le 
cu  sfărâmare,  le-a  osândit,  puind  pildă  celor  ce  vreau 
să  facă  necurăţenie  (II  Petru  2,  6). 

Citatele  ne  dumiresc  că  trufia  şi  necurăţenia,  nu 
sunt  plăcute  Tatălui;  aflăm  din  ele  că  ori  când  şi  ori 
unde  se  iveşte  trufia  şi  necurăţenia  sunt  cu  asprime 
pedepsite  de  Tatăl  ceresc,  care  zice:  Şi  voiu  aduce 
peste  voi  sabie,  care  isbândeşte  isbânda  legăturii,  şi 
veţi  fugi  din  cetăţile  voastre,  şi  voiu  trimite  moarte 
peste  voi  şi  vă  veţi  da  în  mânile  vrăşmaşilor  voştrii 
(Leviţi  26,  25). 

Ei  bine!  Am  hulit  eu,  am  grăit  neadevărul,  spu- 
nându-Vă:  Noi  suntem  vinovaţii  răsboiului?  Nu  am 


hulit,  nici  am  grăit  neadevăr.  Au  nu  noi  am  fost  trufaşii, 
cari  nu  cunosc  nici  o  margine  a  bunei-cuviinţe?/>  Nu 
noi  am  fost  şi  suntem  încă  necuraţii,  pe  cari  nici  So- 
doma  cu  Gomora  nu  i-a  întrecut? /In  adevăr,  trufia  şi 
desfrânările  omeneşti  înainte  de  răsboiu  nu  mai  aveau 
nici  un  hotar.  Balta  cu  greu  miros  a  tuturor  fărădelegilor 
noi  eram.  /Glasul  nostru  nu  mai  era  glas  de  apropiere 
între  oameni,  ci  strigăt  de  răsbunare.«Nici  cea  mai  mică 
greşală  a  fratelui  nostru  nu  eră  trecută  cu  vederea.«Milă 
nu  aveam.  De/ruşine  se  înţelege  nu  ne  păsa.  Cum  să 
avem  ruşine  de  oameni,  când  şi  de  Dumnezeu  uitasem 
aproape  cu  totul  1  /Răutăţile  acestea  «s’au  suit  la  urechile» 
cerescului  Părinte ;  răutăţile  noastre  au  poftit  răsbunare, 
şi  răsbunarea  e  răsboiul  cu  toate  furiile  sale.  Exa¬ 
minând  de  aproape,  deci,  purtările  noastre  dinainte  de 
răsboiu  şi  pătrunzând  în  adâncul  faptelor  ce  le-am  să¬ 
vârşit  —  neapărat  trebue  să  ajungem  la  convin¬ 
gerea  religioasă,  că  nimeni  altul  nu  poartă  vina  răs- 
boiului,  decât  noi.  Patimile  noastre,  cari  şi  voi  le 
numiţi  cauze  ale  răsboiului,  patimile  şi  nedreptăţile  fără 
număr  au  cerut  răsbunare  —  care  nici  n’a  întârziat. 

Privind  prin  prisma  bibliei  răsboiul,  venim  la  con¬ 
vingerea,  că  popoarele  barbare  ce  s’au  ridicat  ca  volbura 
să  ne  înghită,  nu  sunt  alta,  decât  plaga  ce  a  ajuns  şi 
pe  vechii  Faraoneni  când  s’au  făcut  peatră  de  scandelă 
contra  voiei  dumnezeeşti  şi  n’au  dat  voie  poporului 
Israiltean  a  eşî  din  Egipet.  Tot  celce  se  va  lăpădâ  de 
mine  înaintea  oamenilor,  şi  eu  mă  voiu  lăpădâ  de  el 
înaintea  Tatălui  carele  este  în  ceriuri  (Mat.  10,  33). 

*Noi  ne-am  lăpădat.  Foarte  tare  am  părăsit  pe  Dumnezeu. 
Dar  şi  Dumnezeu  ne-a  părăsit.  Răutăţile  noastre  L-au 
depărtat  de  noi,  *şi  au  adus  răsboiul  asupra  capului 
nostru.  Să  recunoaştem  aceasta.  Şi  să  recunoaştem,  că 

Dumnezeu  pedepseşte  nu  cu  bâta,  ci  cu  trimiterea  plăgilor 
asupra  popoarelor  ce  se  depărtează  de  El,  căci  Insuş 
zice :  «Iară  de  nu  mă  veţi  ascultă  şi  nu  veţi  face  po 
runcile  mele,  şi  nu  vă  veţi  plecă  judecăţilor  mele  şi  de 
se  va  îngreoiâ  sufletul  vostru  ca  să  nu  faceţi  voi  toate 
poruncile  mele  şi  să  stricaţi  legătura  mea  —  voiu  face 
vouă  aşa:  Aduce-voiu  asupra  voastră  lipsă,  şi  râia  şi 
gălbinarea  va  orbi  ochii  voştrii  şi  va  topi  sufletul  vostru 
şi  veţi  sămănâ  în  zadar  săminţele  voastre  şi  le  vor 
mânca  protivnicii  voştri,  şi  voiu  pune  faţa  mea  asupra 
voastră  şi  veţi  cădea  înaintea  vrăşmaşilor  voştri,  şi  vă 
vor  goni  pe  voi,  ceice  vă  urăsc»  (Levit.  26,  14 — 17)... 

De  aceea  suntem  noi  vinovaţii  răsboiului! 
jdmprietinindu-ne  cu  gândul,  că  din  vina  noastră  s’a 
pornit  râsboiul,  |  spre  a  ne  umili  şi  a  ne  întoarce  iarăş 
cătră  vieaţa  confoarmă  cu  legea  lui  Dumnezeu,  răspunsul 
la  întrebările:  putem  scurtă  răsboiul?  îi  putem  micşoră 
suferinţele :  şi  ce  avem  a  face,  ca  să  nu  mai  apese  groa-, 
za  lui?  vine  dela  sine.  Fiecare  răspunde:  Am  măniat 
pe  Dumnezeu  —  m’a  pedepsit  cu  răsboiu:  II  voi  des- 
măniâ,  şi  va  încetă  răsboiul!..  Şi  răspundem  şi  ne  ru¬ 
găm  aşa,  pentrucă  între  cauză  şi  urmările  ei  totdeauna 
se  află  strânsă  legătură.  *  Cauza  răsboiului  e  mănia  lui 
Dumnezeu.  Încetând  mănia  aceasta  şi  răsboiul  va  încetă... 
CCă  aşâ  au  să  se  petreacă  lucrurile  îndoială  nu  încape. 
Fulgerile  şi  detunăturile  aerului,  de  cari  am  vorbit 
adineaori,  oare  pot  continuă  după  nimicirea  scânteilor 
electrice  ee  le  produc?  Nu  numai  că  nu  pot,  dar  îndată 
ce  electricitate-nu  mai  este  în  nori,  ca  la  vrajă  înceată  şi 
furtuna  şi  liniştea  domneşte  aerul.  Măniea  dumnezeiască 
e  scântee  electrică  ce  trăsneşte.  Trecând  ea,  trece  şi 
trăsnetul  răsboiului.  Şi  trece  aşâ:  Cu  întoarcerea  cătră 
Dumnezeu  a  popoarelor  se  îmblânzesc  şi  patimile  po- 

poarelor  aflătoare  în  răsboiu,  patimi  ce  au  ridicat  popor 
asupra  poporului  şi  au  cauzat  pustiirile  cari  le  deplângem. 
Lipsa  patimilor  dă  naştere  iubirei  dintre  popoare,  cari 
recunoscându-se  de  fii  ai  aceluiaşi  Părinte  ceresc,  se 
recunosc  şi  de  fraţi,  meniţi  a  trăi  în  pace  şi  a  conlucră 
împreună  la  opera  mare  ce  o  chemăm  civilizaţie ,  iar  în 
termini  biblici  se  zice:  Fiţi  desăvârşiţi  ca  şi  Tatăl  vostru 
cel  din  ceriuri:  Iubirea  dintre  popoare,  bazată  pe  în¬ 
toarcerea  cătră  Dumnezeu,  este  cea  mai  bună  chizeşie 
a  păcii  statornice.  Cu  adevărat!  Numai  popoarele  ce  ţin 
la  Dumnezeu  pot  îndeplini  îndrumările  Mântuitorului 
Hristos,  cari  sunt  temeiul  oricărei  păci,  şi  cari  îndrumări 
sună:  «De  te  sminteşte  pe  tine  ochiul  tău  cel  drept, 
scoate-1  pe  el  şi-l  lapădă  dela  tine,  că  mai  bine  este 
ţie  să  peară  unul  din  mădulările  tale  şi  nu  tot  trupul 
tău  să  se  arunce  în  Gheena ;  şi  de  te  sminteşte  pe  tine 
mâna  ta  cea  dreaptă,  taie-o  pe  ea  şi  o  lapădă  dela  tine, 
că  mai  bine  este  ţie  să  piară  unul  din  mădulările  tale 
şi  nu  tot  trupul  tău  să  se  arunce  în  Gheena»  (Mateiu 
5,  29—30). 

Aşâ  e  iubiţilor!  Apropierea  de  Dumnezeu,  şi  mai 
deosebit  de  Fiul  Său,  Domnul  Isus  Hristos,  sădeşte  în 
noi  duhul  evangelic  pe  care  Sf.  Ap.  Pavel  ni-1  propune 
aşâ :  Rogu-vă  pe  voi  eu  legatul  întru  Domnul,  cu  vred¬ 
nicie  să  umblaţi  întru  chemarea  cu  care  sunteţi  chemaţi, 
cu  toată  smerenia,  şi  cu  blândeţe,  cu  îndelungă  răbdare, 
îngăduind  unul  altuia  cu  dragoste  (Efeseni  4,  1 — 2). 
Duhul  evangelic,  sădit  şi  cum  se  cade  cultivat  la  toate 
popoarele,  va  face  să  înceteze  pentru  totdeauna,  precum 
certele  dintre  singuratici,  aşâ  şi  toate  răsboaiele  dintre 
toate  popoarele  pământului... 

Iarăşi  şi  iarăş  mă  apropiu,  deci  de  voi,  şi  iarăş  şi 
iarăş  vă  întreb:  Unde  e  celce  zice,  că  nu  în  puterea 

noastră  stă  a  conteni  furiile  răsboiului  ?  Cura  nu  ?  Pacea 
este  ca  şi  arborele  ce  din  sămânţă  mică  creşte  uriaş.  E 
mic  la  început  arborele,  dar  având  pământ  bun  şi 
aer  priincios,  îşi  întinde  rădăcinile,  îşi  lăţeşte  şi  coroana, 
care  cu  toate  vânturile  turbate  luptă  şi  dă  scut  vietăţilor 
ce-şi  caută  sub  ramurile  lui  scăparea.  E  sămânţă  pacea, 
când  o  doresc  puţini.  De  îndată  însă  ce  duhul  evangelic 
încolţeşte  în  inima  tuturor  şi  prinde  rădăcini  tari  la  po¬ 
poare,  va  creşte  mare  arborele  păcii,  şi  nu  vor  mai  fi 
răsboaie  între  popoarele  pământului. 

De  ce  să  nu  fim  noi  ceice  fac  începutul?!  De  ce 
să  nu  ne  dăm  noi  mâna  de  fraţi  şi  să  căutăm  a  ne 
înfrânâ  trufia  şi  necurăţenia ,  cari  sunt  izvoarele  tuturor 
certelor?!  Repet:  de  ce  să  nu  pornească  dela  noi  cu¬ 
rentul  de  pace?  începutul  e  momentul  hotărâtor,  e  pârghia. 
Puţin  poate  împortâ  cine  e  începătorul.  Hula  cuiva,  că 
suntem  oameni  de  sat,  că  de  noi  nime  nu  ascultă  nici 
să  luăm  în  seamă....  N’au  zis  oare  Fariseii  şi  de  Isus, 
când  începuse  a  predică,  că  proroc  din  Oalileia  nu  s’a 
sculat  (loan  7,  52).  Cu  toate  aceste  n’a  trecut  nici  un 
veac  şi  s’a  lăţit  preste  tot  pământul  «cuvântul  Galilea- 
nului  luat  peste  picior»?  Căci  nu  aceea  este  de  în¬ 
semnătate  :  dela  cine  porneşte  îndemnul,  ci  de  însemnă¬ 
tate  este:  ce  îndemn  face  cineva.  îndemnul  ce  eu  vă  dau 
e  bun.  Nime  nu-1  trage  la  îndoială.  îndemnului  meu  nici 
nu-i  poate  contrazice  nimenea.  Indatăce  îl  primim  deci 
cu  totdinadinsul,  îndatăce  ne  dăm  toată  silinţa  a  fi  blânzi , 
smeriţi  cu  îndelungă  răbdare  unul  faţă  de  celalalt  pildă 
ne  va  fi  din  ce  în  ce,  şi  tot  mai  mult  urmată  şi  de 
alţii,  şi  ca  urmare  nu  va  putea  întârzia  nici  pacea  de 
obşte.  Doar  răsboiul  cu  ororurile  sale  ne  sileşte  a  ne 
întoarce  cătră  Dumnezeu  şi  a  fi  blânzi,  smeriţi  şi  îngă¬ 
duitori!...  In  timpul  răsboiului  de  astăzi  mai  bine  ca 


ori  şi  când,  cât  de  adevărate  sunt  cuvintele  Ecleziastului 
ce  zice:  Mărit-am  lucrurile  mele,  ziditu-mi-am  case,  să- 
dit-am  vii,  făcutu-mi-am  grădini  şi  livezi,  şi  am  sădit  în 
ele  tot  feliul  de  pom  roditor;  făcutu-mi-am  lacuri  de 
ape,  ca  să  ud  dintr’ânsele  dumbrava  de  lemne  odrăsli- 
toare ;  avut-am  slugi  şi  slujnice,  şi  robi  am  avut  şi  cirezi 
şi  turme  multe  am  avut,  mai  multe  decât  toţi  cei  ce  au 
fost  înainte  de  mine  în  Ierusalim;  adunatu-mi-am  argint 
şi  aur  şi  avuţiile  împăraţilor  şi  ale  ţărilor ;  făcutu-mi-am 
cântăreţi  şi  cântăreţe  şi  desfătările  fiilor  omeneşti,  me- 
stecători  şi  mestecătoare  de  vin;  şi  m’am  mărit  şi  am 
adaos  înţelepciune  mai  multă  decât  toţi  ceice  au  fost 
mai  înainte  de  mine  în  Ierusalim  ci  şi  înţelepciunea 
a  fost  cu  mine;  şi  tot  ce  au  poftit  ochii  mei  nu  am 
depărtat  dela  dânşii  şi  n’am  oprit  inima  mea  dela  nici 
o  desfătare...  şi  am  căutat  eu  spre  toate  lucrurile  mele 
care  le-au  făcut  mânile  mele  şi  spre  truda  care  m’am 
ostenit  a  o  face,  şi  iată  toate  sunt  deşertăciune  şi  ale¬ 
gerea  duhului  şi  nimica  nu  este  prisosire  sub  soare » 
(Eci.  2,  4—11). 

«Da,  iubiţilor!  Nimica  nu  e  statornicie  aici  pe  pă¬ 
mânt,  nimic  nu  ne  procură  desfătări  neperitoare,  nimic  nu 
mângăe  în  afară  de  Dumnezeu,  la  care  şi  trebuie  să 

alergăm  şi  să  i  împlinim  voia  1 _ Întărire  este  Domnul 

celor  ce  se  tem  de  Dânsul  —  zice  şi  Psalmistul  (24,  14). 
La  El  vom  şi  alergă  şi  voia  Lui  vom  împlini.  Şi  care 
e  voia  Lui?  —  Ne  spune  evangelistul  care  e  voia  lui 
Dumnezeu  zicându-ne:  «Veniţi  binecuvântaţii  Părintelui 
meu,  moşteniţi  împărăţia  care  este  gătită  vouă  dela  în- 
temeerea  lumei,  că  am  flămânzit  şi  mi  aţi  dat  de  am 
mâncat,  însetoşat-am  şi  mi-aţi  dat  de  am  beut,  strein 
am  fost  şi  m'aţi  îmbrăcat,  bolnav  am  fost  şi  m’aţi  cer¬ 
cetat  pe  mine,  în  temniţă  am  fost  şi  aţi  venit  lâ  mine» 
(Mateiu  25,  34 — 36).  19* 

Voia  lui  Dumnezeu,  cum  vedeţi,  este  a  săvârşi 
faptele  milosteniei  sau  a  fi  cum  zicem  astăzi  Samariteni. 
Răsboiul  ce  tot  mai  sălbatic  îşi  varsă  undele  ne  dă  bun 
prilegiu  la  Samaritenie.  Avut-am  cândva  aţâţi  ciungi, 
şchiopi,  orbi . . .  câţi  avem  dela  începutul  răsboiului  în¬ 
coace?  Fost-au  în  zilele  de  pace  orfanii  şi  văduvele  ce 
sunt  acuma?  Avut-a  societatea  noastră  lipsă  de  azilele 
şi  spitalele  de  care  are  trebuinţă  în  zilele  aceste,  ca  sâ 
poată  primi  în  ele  pe  toţi  bătuţii  de  soarte,  pe  bolnavii 
răsboiului?  De  când  este  lumea  nu  au  putut  fi  omenimea 
martoră  nefericirilor  ce  le  stăm  acum  faţă  în  faţă.  De 
aceea  «samaritenii  înduraţi»  sunt  adevărată  binefacere 
popoarelor  ce  tângesc  pe  urma  răsboiului  acestuia  în¬ 
delungat.  Faptele  umanităţii  în  toate  timpurile  au  con¬ 
stituit  virtute,  în  răsboiu  însă  ele  sunt  coroana  tuturor 
virtuţilor  omeneşti,  căci  ne  aduc  bunurile  mari  sufleteşti 
dupâ  care  atât  de  mult  oftăm  în  zilele  aceste  pline  de 
griji.  Faptele  umaniste  ne  aduc;  a)  mulţămirea  sufle¬ 
tească,  că  am  putut  ajută  nefericiţii  şi  le-am  putut  şterge 
cât  de  cât  lacrimile  şi  b)  ne  apropie  de  pacea  mult 
dorită.  In  adevăr,  numai  faptele  milei  dărâmă  zidurile 
despărţitoare  dintre  oameni.  Faptele  milei  îi  apropie,  îi 
leagă  unii  de  alţii  pe  oameni  şi  faptele  milei  nimicesc 
egoismul,  care  cu  împărecherile  ce  le  introduce  între 
singuraticele  persoane  şi  între  popoare...  atât  de  mult 
strică  şi  împedecă  binele  obştesc  al  păcii. 

Întrebările  ce  ni  le  punem,  ca  samariteni,  pot  fi 
numai  aceste:  Unde  putem  află  pe  ceice  mai  mult  sufer? 
Unde  e  mai  arzătoare  trebuinţa  de  ajutor?  Cum  putem 
fi  mai  folositori  celor  ce  sufer  pe  urma  răsboiului?  — 
Şi  precum  la  catastrofe  de  focuri,  de  potop  ş.  a.  fiecine 
dă  ajutorul  său  unde  primejdia  focului  ori  a  apei  e  mai 
mare  şi  ameninţă  mai  multe  vieţi,  aşa  vom  căuta  aici 

şi  vom  duce  în  lazaretul  nostru  pe  cei  mai  primejduiţi, 
cari  numai  prin  mijlocirea  noastră  mai  pot  fi  scăpaţi  de 
totala  nimicire.  Odihna  nu  e  iertat  să  o  cunoaştem. 
Nime  nu  poate  zice:  Mi-a  fost  destul!  Prea  mă  ame¬ 
ninţă  şi  pe  mine  secerea  morţii  1  Facă  şi  alţii  cât  am 
făcut  eu!...  Nu.  Nu  este  iertat  a  folosi  vorbe  de  scuze. 
Au  Domnul  Isus  Hristos,  venind  în  lume  să  se  jert¬ 
fească  pentru  noi,  a  zis  vreodată:  Prea  cu  multă  oste¬ 
neală  şi  lăpădare  de  sine  merge  ridicarea  poporului  din 
noroiul  păcatelor?  Au  s’a  tânguit  că-1  dor  palmele  pri¬ 
mite  şi  cuiele  ce  întră  prin  carnea  vie  când  omorâtorii 
Săi  11  ţintuiau  pe  cruce?  Au  căutat’a  scăpare  dinaintea 
morţii?...  Nici  decum!  Pe  ceice  venise  să-L  prindă 
i-a  întrebat:  Pe  cine  căutaţi?  Şi  când  aceia  au  răspuns: 
Pe  lsus  Nazarineanul!  numai  decât  a  zis:  Zis-am  vouă 
că  eu  sunt!  Deci  de  mă  căutaţi  pe  mine,  lăsaţi  pe 
aceştia  —  înţelege  Apostolii  —  să  se  ducă  (Ioan  18,  8). 
S’a  pus  Hristos,  va  să  zică,  pavăză  pentru  toţi.  Pe  toţi 
i-a  apărat.  Singur  El  s’a  dat  morţii.  Veseli  şi  ca  Ia 
nuntă  au  plecat  la  eşafod  toţi  mucenicii,  când  şi-au  pus 
vieaţa  pentru  credinţă  şi  binele  de  obşte.  Aşâ  se  cuvine  a 
face  lăpădare  de  sine  şi  noi,  spre  a  întări  pacea  în  sânul 
ţării  şi  poporului,  adeverind  cuvintele  prorocului  Isaia, 
carele  grăeşte:  Şi  vor  fi  faptele  dreptăţii  voastre  pace, 
şi  va  avea  dreaptă  odihnă  şi  vor  fi  nădăjduind  până 
în  veac;  şi  va  locui  poporul  lui  în  cetatea  păcii;  şi  va 
locui  nădăjduind  şi  se  va  odihni  cu  avuţie  (Is.  32,  17 — 18). 
Pacea  câştigată  prin  jertfirea  de  sine,  este  pace  care  vine 
dela  suflet  şi  întră  la  suflet,  nu  pace  din  afară  numai 
—  făţărie,  şi  deci  e  pace  vecinică  ca  şi  duhul  ce-i  dă 
vieaţă. 

Ascultându-mă  pe  mine  şi  împlinind  îndemnurile 
ce  vă  dau,  par’că  văd  scara  lui  Iacob  pe  care  se  suiau 

şi  coborau  îngerii  lui  Dumnezeu  (Facere  28,  12),  şi  văd 
par’că  cum  oamenii  de  astăzi  se  duc  la  Dumnezeu  şi 
cum  Dumnezeu  vine  la  ei  cu  toate  harurile  la  care  vrea 
a-i  face  părtaşi,  şi  mai  ales  vine  aducând  din  cer  pacea 
ce  zi  de  zi  o  cerem  în  rugăciunea  domnească  când  zi¬ 
cem:  Vină  împărăţia  Tal... 

«Celce  este  dela  Dumnezeu,  graiurile  Lui  ascultă» 
(Ioan  8,  47)  zice  evangelistul.  Dela  Dumnezeu  sunteţi 
voi,  iubiţi  fii !  căci  vă  numiţi  creştini  şi  fii  ai  lui  Dumnezeu. 
Ascultaţi  deci  graiul  meu ! . . .  Darul  Domnului  nostru 
Isus  Hristos  şi  dragostea  lui  Dumnezeu  Tatăl  să  fie  cu 
voi  CU  toţi.  Amin!  Fosile  Gan, 

protopop. 


La  pragul  altarului.1 

« Sfinţească-se  numele  tău». 

Iubiţi  creştini!  m.m  «p.  #,  v.  9. 

Nu-mi  este  dat  să  cunosc  nimic  mai  frumos  în 
vieaţă,  şi  mai  înălţător,  decât  lucrurile  învăluite  în  taină, 
ca  într’un  vestmânt.  Aşâ  spre  pildă  proorocul  Isaia  vor¬ 
beşte  în  capitolul  al  Vl-lea  al  cărţii  sale  profetice,  de¬ 
spre  o  vedenie  minunată,  cu  prilejul  căreia  a  fost  che¬ 
mat  în  slujba  Dumnezeului  său.  El  îşi  aduce  foarte  bine 
aminte  chiar  şi  de  timpul  acestei  arătări,  care  s’a  întâm¬ 
plat  pe  vremea  regelui  Uzia.  Se  făcea  parecă  întocmai 
ca  şi  când  Dumnezeu  ar  fi  şezut  pe  un  tron  măreţ  de 
aur,  iar  haina  lui  strălucitoare  umplea  biserica.  Nenu¬ 
măraţi  Serafimi  acoperiţi  de  câte  şase  aripi  se  înşirau 
în  preajma  sa,  şi  strigând  unul  cătră  altul  cuvinte  al 
căror  înţeles  nu  este  dat  minţii  omeneşti  să-l  înţeleagă, 
ei  îşi  uniau  glasurile  în  această  biruitoare  cântare  de 


Din  volumul  de  cuvântări  ce  se  va  tipări. 

laudă:  «Sfânt,  sfânt  e  Domnul  Savaot,  plin  este  cerul 
şi  pământul  de  mărirea  lui».  Şi  se  cutremurau  stâlpii 
uşilor  dela  altar  de  glasul  celor  ce  cântau,  spune  pro¬ 
fetul,  şi  casa  întreagă  se  umplu  de  fum.... 

Nu  este  nume  pe  suprafaţa  pământului  care  să  fie 
atât  de  răsunător  şi  de  sfânt,  ca  numele  lui  Dumnezeu. 
Cine  ar  puteâ  să  măsure  oare  înălţimea,  Ia  care-1  ridică 
Domnul  Savaot  pe  acela  ce  se  roagă,  agrâindu-1  cu  ur¬ 
mătoarele  cuvinte:  «Sfinţească-se  numele  tău»?  In  faţa 
acestui  tron  de  aur  pe  care-şi  sprijineşte  mărirea  nemă¬ 
suratul  şi  vecinicul  Dumnezeu,  stă  omul  trist  şi  nepu¬ 
tincios,  cu  mânile  împreunate  şi  se  roagă.  Şi  parecă  îm¬ 
preună  cu  cuvintele:  «şi  ne  mântueşte  de  cel  rău»  el 
ar  fi  gata  să-şi  aducă  înaintea  lui  Dumnezeu  tot  amarul 
sufletului  său  şi  întregul  chin  al  desnădejdii.  Dar  iată 
faţa  celui  ce-şi  înalţă  ochii  cătră  bolta  necuprinsă  a  ce¬ 
rului,  se  înseninează  fără  de  veste.  Stăpânitorul  lumilor 
îl  sileşte  să-şi  uite  pe  încetul  durerea  şi  lipsa,  îi  alină 
sbuciumul  inimii  şi-l  îndeamnă  să  zică,  să  şoptească: 
«Sfinţească-se  numele  tău!  Vie  împărăţia  ta!  Fie  voia 
ta»  1  Cât  de  sus  trebue  să  se  ridice  oare  o  inimă  ome¬ 
nească  peste  acest  văl  de  nenorociri  ce  ne  pândesc  din 
toate  unghiurile,  până  acolo,  la  bunul  nostru  «Tată» 
care  este  în  cer,  deşi  «ceriurile  ceriurilor  nu-1  pot  cu¬ 
prinde»,  şi  cât  de  departe  trebue  să  alunge  dela  sine 
toată  turma  nevolnică  de  griji,  pentru  de-a  puteâ  rosti 
în  mijlocul  celei  mai  fierbinţi  rugăciuni,  înfiorat  de  o 
adâncă  evlavie:  «Sfinţească-se  numele  tău». 

Iubiţi  creştini  1  Care  este  numele  lui  Dumnezeu,  de¬ 
spre  care  vorbeşte  cea  dintâiu  cerere  din  «Tatăl  nostru»? 
Oare  n’ar  fi  mai  firesc  ca  acest  vecinie  locuitor  al  ce¬ 
riului  şi  temelie  a  tuturor  lucrurilor,  să  rămână  poate 
tocmai  din  cauza  nemărginirei  lui,  mai  necuprins  şi  mai 

tăinuit  decât  oricare  altă  fiinţă?  Acela  care  pătrunde 
şi  înţelege  toate,  nu  rămâne  oare  pururea  neînţeles  şi 
neştiut  de  nimeni  ?  Poate  fi  rostit  de  pângărite  buze 
omeneşti,  numele  aceluia  care  cunoaşte  deopotrivă  atât 
cele  mari  ale  lumii  cât  şi  cele  mai  neînsemnate  vieţui¬ 
toare,  şi  le  chiamă  la  sine?  Este  cu  putinţă  ca  pe  acela 
pe  care  nu-1  încap  nici  ceriurile  cele  mai  înalte,  să-l 
strâmtorezi  în  cătuşele  unui  singur  nume  făcut  din  câteva 
sunete?  Unde  vom  găsî  oglinda  aceea  fermecată,  care 
să  adune  într’un  punct,  în  cărbunele  aprins  al  unui  singur 
nume,  toate  însuşirile  strălucitoare  de  lumină  ale  veci- 
nicului  Dumnezeu?  Gândurile  şi  simţemintele  acestea 
sunt  în  stare  să  te  doboare  prin  măreţia  lor  la  pământ. 
Am  cunoscut  şi  astfel  de  oameni,  cari  sprijinindu-se  pe 
o  evlavie  rău  înţeleasă,  spuneau  că  orice  nume  cât  de 
frumos,  nu  poate  fi  demn  de-a  aruncă  o  rază  de  lu¬ 
mină  în  cămara  minţii  noastre,  în  strălucirea  căreia  să 
zărim  adevărata  mărire  a  lui  Dumnezeu.  Este  o  nebunie, 
zic  ei,  de  a  căută  un  nume  oarecare,  pentruca  să  în- 
cercueşti  în  el  pe  stăpânul  nemăsurat  al  universului. 
Dintr’un  punct  oarecare  judecând  părerea  lor,  nu  se 
poate  zice  că  n’ar  avea  întru  nimic  dreptate.  Căci  oare 
cine  poate  cunoaşte  deplin  pe  Dumnezeu,  pe  adevăratul 
Dumnezeu,  pe  acela  pe  care  ni  l-a  descoperit  inimilor 
noastre  Isus  Hristos?  Care  minte  omenească  ar  avea 
cutezanţa  aceea  cumplită  să  zică:  Eu  l-am  văzut!  Eu 
l-am  înţeles!  Eu  îl  cunosc!?  Noi  n’avem  voie  însă  a 
schimbă  fără  multă  judecată  o  cunoaştere  mai  puţină 
cu  o  deplină  necunoaştere.  întocmai,  —  ca  să  mă  fo¬ 
losesc  de  o  asemănare  a  apostolului  Pavel,  —  precum 
privind  un  lucru  într’o  oglindă  îl  vedem  mai  puţin  lu¬ 
minos  şi  strălucitor,  decum  l-am  vedea  uitându-ne  dea- 
dreptul  la  el,  tot  astfel  şi  cuvântul  Dumnezeu  ne  arată 

ca  într’o  oglindă  omenească  întunecată,  aceea  ce  e  vecinie 
şi  dincolo  de  hotarele  lumii  şi  priceperii  noastre.  De 
aceea  să  nu  ne  sfiim  a  rosti  cu  îndrăsneală  deplină 
numele  lui  preasfânt  şi  să-l  vestim  în  tot  locul  până  Ia 
marginile  pământului  1  Căci  mi  s’ar  părea  fără  de  înţeles 
a  nu  face  astfel.  Cum  ar  fi  cu  putinţă  ca  cel  vecinie, 
care  îndreaptă  în  spaţiul  acesta  fără  de  margini  calea 
stelelor,  dându-le  nume  la  toate,  să  rămână  fără  de  nume 
pe  buzele  acelora  ce-s  zidiţi  de  mâna  sa,  şi  să  stea  de¬ 
parte,  necunoscut,  într’o  singurătate  nepăsătoare  şi  mută  ? 
Cum  s’ar  putea  ca  stăpânitorul  pământului  şi  făcătorul 
lui,  care  a  adus  toate  vieţuitoarele  în  faţa  omului,  pen- 
truca  omul,  fiinţa  aceasta  ce  cunoaşte,  ce  cugetă,  ce 
vorbeşte,  să  dee  nume  făpturilor  negrăitoare,  şi  în  semn 
de  stăpânire  să  le  chieme  Ia  sine,  el,  tatăl  îngerilor,  să 
nu  fi  chemat  şi  pe  oameni  la  sine,  şi  să  nu  fi  îngăduit 
lor  să  i  numească  cu  acest  nume  dulce,  tâlcuitor  al  celor 
mai  înflăcărate  dorinţe  ale  sufletului:  Dumnezeule?! 
Dacă  Dumnezeu  a  ştiut  să  aşeze  numele  său  ca  pe  o 
comoară  de  aur  chiar  şi  în  pieptul  sălbaticilor,  al  acelor 
mâncători  de  oameni,  despre  cari  călătorii  au  obicinuit 
totdeauna  să  ne  povestească  cu  multă  nedreptate  lucruri 
grozave,  nu  vom  crede  oare  că  el  s’a  gândit  mai  întâiu 
la  noi,  cărora  ne-a  descoperit  toate  tainele  împărăţiei  ce¬ 
reşti,  şi  trimiţându-ne  pe  însuş  fiul  său,  ne-a  îngăduit  să 
urcăm  mai  degrabă  scara  ce  duce  în  vecinica  împărăţie 
câştigată  prin  sângele  şi  vieaţa  lui?  Pentru  o  mai  bună 
înţelegere  a  acestui  lucru  îndrăznesc  a  vă  povesti  o  în¬ 
tâmplare,  în  care  vom  vedea  cum  numele  lui  Dumnezeu 
va  străluci  mai  luminos  ca  o  flacără  chiar  acolo,  unde 
ne  place  să  credem  că  cruzimea  îşi  are  cu  deosebire 
sălaşul  ei  cel  mai  îngrozitor. 

«Intr’o  seară,  —  astfel  istoriseşte  un  preot  din  India 

de  vest,  —  când  mă  întorceam  cu  familia  şi  cu  doi 
servitori  dintr’o  călătorie  mai  lungă  acasă,  auzirăm  la 
marginea  unei  păduri  un  glas  înăbuşit,  gemând.  Ne 
apropiarăm  de  locul  de  unde  auziserăm  acel  glas  şi 
aflarăm  sub  un  copac  pe  un  sălbatic,  care  slăbit  de 
bătrâneţe  şi  de  neajunsurile  vieţii,  părea  că-şi  aşteaptă 
sfârşitul.  La  început  nu  voi  să  ne  răspundă,  cu  toate  că 
îi  vorbirăm  în  limba  lui,  şi  cu  blândeţe.  După  câtva 
timp  însă,  ne  răspunse  cu  lacrimi  în  ochi: 

«Vai!  azi  dimineaţă  când  se  roşise  cerul  am  plecat 
să  ajung  acasă,  dar  am  rătăcit  pe  drum.  Se  făcu  apoi 
întunerec,  şi  ostenit,  am  căzut  la  pământ.  Acum  sunt 
silit  să  zac  aici,  unde  mă  vor  sfăşiâ  fiarele,  sau  mă  vor 
omorî  de  bunăseamă  vrăjmaşii  mei.  Sărmana  mea  soţie! 
Sărmanii  mei  copilaşi!» 

Pe  toţi  trei  ne  cuprinse  mila  de  bietul  om  şi  sfă- 
tuindu-ne  împreună,  îl  rugai  să  meargă  împreună  cu  noi. 

«Dară  tu  nu  mă  cunoşti»,  răspunse  sălbaticul. 

«N’am  trebuinţă  să  te  cunosc»,  adăugai  eu.  «Vino» ! 

II  duserăm  cu  multă  greutate  în  coliba  noastră. 

Aici  dupăce  i-am  dat  de  mâncare  şi  de  beut,  pentru 
ca  să  se  întărească,  îl  aşezarăm  să  se  culce  într’un  pat, 
care  eră  vecin  lângă  patul  meu. 

După  miezul  nopţii  mă  deşteptă  un  zgomot,  în¬ 
tocmai  ca  şi  când  sălbaticul  s’ar  fi  ridicat  din  aşternutul 
său.  Fără  de  veste  mă  cuprinse  o  spaimă  înfricoşată. 
Intinzându-mi  repede  mâna  tremurătoare,  am  luat  fără 
zgomot  revolverul  ce-l  ţineam  totdeauna  în  apropierea 
mea,  şi  aşteptam  să  văd  ce  o  să  mi  se  întâmple... 

Îndată  însă  am  recunoscut  câtă  nedreptate  îi  făcusem 
bietului  om.  Nici  odată  nu  voiu  uită,  ce-am  văzut  şi 
ce-am  auzit  în  noaptea  aceea. 

Sta  în  genunchi  şi  se  rugă  astfel: 

«O  Dumnezeule,  îţi  mulţumesc  că  ai  făcut  să  lu¬ 
mineze  soarele  în  drumul  meu!  Iţi  mulţumesc  că  nu 
m’a  muşcat  nici  un  şarpe;  că  nu  m’au  sfâşiat  animalele 
din  pădure;  şi  că  nu  m’am  întâlnit  nici  cu  un  singur 
om  rău!  Iţi  mulţumesc  că  a  venit  acest  bun  prietin  şi 
m’a  primit  în  coliba  sa! 

O  Dumnezeule!  când  acest  străin,  sau  prietinii  lui, 
sau  urmaşii  lui  se  vor  află  vreodată  în  vreo  călătorie, 
fă  atunci  să  le  lumineze  soarele!  Primeşte-i  subt  aco- 
peremântul  tău!  Fereşte-i  de  şerpi,  de  fiare  şi  de  duş¬ 
manii  lor! 

Şi  de  cumva  se  va  află  vreunul  din  ei,  rătăcind 
prin  păduri  s’au  prin  pustiuri,  sau  zăcând  lângă  dru¬ 
muri,  îngădue  să  vină  în  clipa  aceea  la  dânsul  vre-un 
om  bun,  care  să-l  ia  şi  să-l  ducă  cu  sine  în  coliba  sa» ! 

Astfel  eră  ruga  lui  iar  a  mea  era: 

«Tatăl  nostru  carele  eşti  în  ceriuri,  sfinţească-se 
numele  tău». 

Ne  vom  întrebă  însă,  că  oare  Dumnezeu  are  lipsă 
de  această  proslăvire  a  numelui,  pe  care  obicinuim  să 
i-o  aducem  zi  de  zi,  prin  cuvintele  rugăciunii  noastre? 
«Sfinţească-se  numele  tău»!  De  bunăseamă  că  nu  este 
un  singur  om,  care  în  nepriceperea  sa  să  creadă  că  prin 
rostirea  lor  s’ar  mai  putea  alătură  sfinţeniei  lui  Dum¬ 
nezeu,  încă  un  mic  adaus  de  sfinţenie!  Numele  lui 
preasfânt  a  fost  astfel  mai  nainte  de  ce  l-ar  fi  chemat 
în  durerea  lui,  sufletul  nostru.  Este  aşâ  de  sfânt  încât 
nu  are  nevoie  de  nici  un  spor,  şi  lauda  aceasta  mai 
înainte  de  intemeierea  lumii,  i-au  dat-o  neîncetat  Sera¬ 
fimii  cu  întreita  lor  cântare  de  biruinţă.  Noi  nu  mărim 
cu  nimic  copleşitoarea  lui  slavă.  Tot  ce  dorim  şi  cerem 
este  ca  el  să  rămână  pururea  sfânt  în  mijlocul  nostru: 

să  ne  fie  tot  ce  avem  mai  scump  şi  mai  sfânt  în  încă¬ 
perile  noastre  pământene.  Când  ne  îndreptăm  însă  pri¬ 
virea  spre  zările  albastre,  de  unde  aşteptăm  parecă  în¬ 
făptuirea  viselor  noastre  de  evlavie,  ne  rugăm  totodată 
şi  cu  scopul  acela,  ca  numele  preabunului  părinte  ceresc, 
să  nu  rămână  asemenea  unei  comori  de  mare  preţ, 
tăinuit  subt  ascunziş  greu  de  fier  şi  lăcate.  Dimpotrivă 
cerem  cu  duioşie  ca  sfinţenia  şi  strălucirea  acestui  nume, 
să  se  vadă,  şi  să  lumineze  şi  în  vieaţa  noastră,  întocmai 
cum  străluceşte  soarele  în  faţa  unui  rîu,  ce-şi  poartă 
argintul  valurilor  cătră  mare.  Şi  întocmai  precum  osta¬ 
şul  poartă  mândru  cu  sine  numele  împăratului  său  pe 
chipiu,  iar  servitorul  semnul  stăpânului  căruia  îi  slujeşte, 
tot  asemenea  să  se  poată  citi  şi  din  fiinţa  noastră  în¬ 
treagă,  atât  pe  dinlăuntru  cât  şi  pe  dinafară:  în  cuge¬ 
tare,  in  cuvinte  şi  în  fapte,  ace!  nume  care  este  mai 
presus  de  orce  nume.  înfăptuirea  acestui  cuvânt  măreţ 
de  laudă  şi  slăvirea  lui  prin  o  vieţuire  potrivită  înţele¬ 
sului  său,  trebue  să  fie  scopul  rugăciunii  noastre.  Dar 
nu  numai  atât.  Noi  trebue  să  luptăm  cu  trup  şi  suflet 
şi  pentru  răspândirea  lui.  O  adevărată  mărturisire  de 
credinţă,  nu  este  aceea  care-şi  are  isvorul  într’o  învă¬ 
ţare  pe  dea  rostul  acâtorva  cuvinte  spuse  şi  trăite  de 
alţii.  Pentru  de  a-ţi  mărturisi  credeul  aşa  cum  trebue, 
ai  lipsă  de  o  vieţuire  lăuntrică  a  lui;  ai  lipsă  de  primejdi 
pe  cari  să  le  înfrunţi  inafară;  ai  lipsă  de  o  jertfă  vitejească 
şi  mişcătoare  de  suflet  pentru  sângele  vărsat,  şi  pentru  cru¬ 
cea  Mântuitorului  înălţată  în  împrejurări  nevrednice  şi  umi¬ 
litoare.  Căci  acesta  este  întreg  înţelesul  făgăduinţii  sale 
luminoase  făcută  apostolilor.  «Cine  mă  mărturiseşte  pe 
mine  înaintea  oamenilor  îl  voiu  mărturisi  şi  eu  înaintea 
părintelui  meu  din  ceriuri».  Împreună  deci  cu  această 
cerere  de  sfinţire  a  numelui  marelui  rege  al  cerului,  în- 


drăznim  a  face  luătoare  de  seamă  orce  casă,  pentruca 
fata  şi  mama  să  împărtăşească  cu  credinţă  copiilor  lap¬ 
tele  şi  mierea  învăţăturilor  dumnezeeşti;  facem  luătoare 
de  seamă  şcoalele  şi  şalele  de  învăţământ,  ca  în  mij¬ 
locul  lor  să  stăpânească  adevărul,  lumina  şi  puterea  ca¬ 
tehismului  ;  ne  îndreptăm  cătră  amvoane  pentruca  să  se 
împrăştie  credinţa  deşartă  şi  necredinţa,  şi  fiecare  slu¬ 
jitor  al  lui  Dumnezeu  lăsând  să  treacă  nebăgată  în  seamă 
ocara  şi  batjocura  ce  i  se  aruncă  în  faţă,  să-şi  îndepli¬ 
nească  chemarea  cu  conştiinţa  curată,  pentruca  acel  mi¬ 
nunat  salut  al  iubirii  care  se  înalţă  biruitor  în  cuvintele: 
«Pace  tuturor,  —  şi  Duhului  tău»,  să  se  schimbe  într’o 
faptă  şi  un  singur  cuvânt;  ne  îndreptăm,  binecuvântând 
harul  dumnezeesc,  cătră  străduinţa  obştească  a  fiecărei 
societăţi  creştine  de  binefacere  ca  toate  deopotrivă  să 
slujească  măririi  numelui  lui  Dumnezeu  şi  nu  câştigului 
lor  propriu;  cu  un  cuvânt  facem  luătoare  de  seamă  în¬ 
treaga  noastră  biserică,  ca  prin  rostul  predicei,  prin  ve¬ 
stirea  cu  încredere  oarbă  a  cuvântului  ceresc,  prin  sgu- 
duirea  acestor  ziduri  moarte  şi  schimbarea  lor  în  pereţi 
vii  şi  izvorîtori  de  răsunet,  să  devie  aceea  ce  trebue  să 
fie :  mama  noastră  a  tuturora,  în  cuvintele  căreia  să  gă¬ 
sim  mângăerea  durerilor  de  ieri  şi  făurirea  nădejdilor 
noastre  de  mâine. 

Iubiţi  ascultători,  să  nizuim  deci  a  zice  cu  vrednicie 
şi  aceasta  întâie  cerere  din  «Tatăl  nostru»!  Domnul  şi 
stăpânul  lumii  văzute  şi  nevăzute  să  ne  înveţe  a  ne  rugă 
pururea:  «Sfinţească-se  numele  tău»!  Amin. 

Dr.  I,  Broşu. 

Mişcarea  literară. 

Un  jubileu,  « Biserica  şi  Şcoala »,  organul  oficial  al  diecezei 
Aradului  împlineşte  40  de  ani  dela  înfiinţarea  ei.  Nesocotind  parecă 
pentru  o  clipă  vremurile  grele  prin  cari  trecem,  această  revistă 
cu  format  ce  nu  sare  în  ochi,  ca  o  fecioară  harnică  dela  ţară 
a  îmbrăcat  in  numărul  din  1/14  Ianuarie  1017  straiul  de  săr¬ 
bătoare  şi  bucurie.  Cât  de  scurtă,  vai,  e  la  noi  vieaţa  unei 
gazete,  ce  se  încumetă  să  fie  şi  «bisericească-şcolastică».  Câte 
palate  de  vis,  şi  stânci  de  idealism  chiar,  trebue  să  se  pulve¬ 
rizeze  în  încăperile  redacţiilor,  pentruca  cetitorii  să  înţeleagă 
că  peste  trebuinţele  monotone  ale  unei  vieţi  trăite  sub  semnul 
brutal  al  materialismului,  se  ridică  o  lume  de  nizuiţi  superioare. 
Şi  cel  ce  a  supravieţuit  furtunile  de  primăvară  îndărătnică  ale 
unui  organ  de  publicitate  în  primele  lui  zvârcoliri  spre  lumină, 
poate  privi  cu  duioşie  în  trecut,  la  obârşia  apelor  limpezi  ale 
anilor  de  încercări,  rătăciri  nevinovate  şi  purificare.  Deaceea  îl 
înţeleg  atât  de  bine  pe  părintele  protosincel  Roman  R.  Ciorogariu, 
când,  pentru  de-a  arăta  fazele  de  evoluţie,  prin  cari  a  trecut 
«Biserica  şi  Şcoala»,  povesteşte  cu  amară  ironie  potolită,  urmă¬ 
torul  episod  caracteristic: 

«In  anul  1883  apare  « Biserica  şi  Şcoala »,  scrisă  cu  orto¬ 
grafia  academiei  române,  dar  a  trebuit  în  curând  să  o  pără¬ 
sească,  căci  episcopului  şi  consistorului  nu-i  trebuia  ortografia 
academiei,  şi  s’a  dat  lozinca  că  profesorul  aşa  trebue  să  scrie 
cum  îi  porunceşte  acela  care-l  plăteşte !  Spiritul  acesta  este  eter¬ 
nizat  în  notele  cu  cari  s’a  tipărit  în  foaie  circularele  consisto¬ 
riale  în  Nr.  24,  30  şi  31  din  1883 » ! 

Articolul  de  fond  al  directorului  seminarului  arădan,  pă¬ 
rintele  Roman  R.  “Ciorogariu,  ce  conţine  un  interesant  istoric 
al  foaiei,  pe  care  binevoieşte  cu  cunoscuta-i  energie  tinerească 
s'o  conducă  până  azi,  sfârşeşte  în  chipul  următor: 

«Da,  stipendiile  ne- au  dat  scriitori,  dar  de  cetitori  nu 
ne-am  îngrijit;  şi  până  când  cartea  nu  va  deveni  o  necesitate 
sufletească  a  obştei,  nici  o  întreprindere  literară  nu  va  succede . 
Pe  lângă  fiecare  fundaţiune  de  stadiu,  ar  trebui  să  esiste  şi  o 
fundaţiune  pentru  popularizarea  acestui  studiu. 


Pe  lângă  aceasta  este  iminentă,  un  categoric  imperativ,  or¬ 
ganizarea  seminarelor  noastre,  slavi  Domnului  luată  dejă  în 
Programul  Ex.  S.  D.  Mitropolit  V.  Mangra,  ca  să  se  faci 
o  reînoire  sufletească  a  viitoarei  pteoţimi ». 

Dorim  revistei  «Biserica  şi  Şcoala»,  care  numără  deastă- 
dată  între  colaboratorii  ei  pe  distinşii  istoriografi  Dr.  I.  Lupaş 
şi  Dr.  S.  Dragomir ,  apoi  pe  Pro/.  V.  Stanciu,  Dr.  Lazat  lacob , 
Dr.  Gh.  Ciuhandu,  Dr.  S.  Cioroianu,  losif  Moldovan  şi  Dr. 
Oh.  Popoviciu,  vieaţă  îndelungată  cu  toate  acele  binecuvântări 
cereşti,  pe  cari  le  poate  simţi  omul  în  clipe  de  sărbătoare, 
când  şi-a  împlinit  datorinţa  cu  scumpătate.  Dr.  I.  B. 

* 

„Calea  Vieţii"...  Primim  la  redacţie  3 -numeri  din  foaia 
poporală  creştină  «Calea  Vieţii»,  redactată  de  dl  Dr.  N.  Brân¬ 
zea.  In  articolul  program,  citim  între  altele  următoarele: 
«...  Să  ne  întoarcem  privirea  rugătoare  cătră  preasfinţiţii  noştri 
arhierei,  cerşind  binevoitorul  ajutor;  o  foaie  poporală  creştină  e 
o  *  foaie  de  tabără »  a  oastei ,  a  cărei  generali  comandanţi  sunt 
Ei;  la  binevoitoarea  dispoziţie  a  lor  stăm  cu  privire  la  fiinţa 
sau  nefiinţa  noastră *. 

Deducţia  noastră  logică  ar  fi  cam  aceasta:  toţi  episcopii 
la  cari  face  d-1  Dr.  Brânzeu  un  apel  atât  de  călduros,  sunt 
uniţi;  gazeta  «Calea  Vieţii»  este  o  «foaie  de  tabără»,  adecă 
militantă;  prin  urmare  punându-se  în  serviciul  oastei,  pe  care 
o  conduc  aceşti  episcopi,  nu  poate  face  altceva  decât  propa¬ 
gandă  pentru  interesul  lor:  Unirea!  Ne-am  înţeles. 

*Carte  de  rugăciuni  şi  cântări  bisericeşti,  întocmită  şi 
tipărită  întâia  oară  cu  binecuvântarea  fericitului  Preasfinţit 
Episcop  Nicolae  Popea ,  de  Dr.  Petru  Barbu.  Ediţiunea  Iii 
Caransebeş ,  1916.  Ediţiunea  nouă  a  acestei  cărţi  —  cunoscute 
sub  numirea  de  « Carte  de  rugăciuni  cu  sfânta  Liturgie »  — 
e  îmbogăţită  cu:  Rugăciunea  soţilor  (unul  pentru  altul),  Rugă¬ 
ciune  de  mulţămire  pentru  facerile  de  bine  ale  lui  Dumnezeu, 
Rugăciune  la  năcazuri  şi  supărări,  Rugăciune  pentru  călătorie, 
Rugăciune  la  caz  de  boală.  Rugăciunea  celui  din  închisoare, 
Rugăciune  la  vreme  de  secetă,  Rugăciune  la  necontenirea  plo¬ 
ilor,  Rugăciunea  ostaşului  în  timp  de  pace,  Rugăciunea  osta- 

şului  în  timp  de  răsboiu,  Rugăciunea  ostaşului  care  poartă 
steagul,  Rugăciuni  pentru  pace,  apoi  cu  mai  multe  cântece  de 
stea  şi  colinde.  Preţul  unui  exemplar  legat  simplu  70  fii;  cu 
hârtie  şi  legătură  de  lux  dela  2  până  la  10  cor.  La  comande 
mai  mari  dă  rabat  potrivii 

* 

„Cazania  Domnului  Cristos".  Sub  deviza  «Bunavestire^, 
apare  în  Cluj,  primul  număr,  mi  se  pare,  dintr’o  serie  de  cărţi 
religioase  pentru  popor,  întitulat:  «Căzania  Domnului  Cristos». 
Sunt  texte  mai  cunoscute  scoase  din  sfânta  scriptură,  înşiruite 
fără  un  sistem  deosebit  şi  fără  un  comentar  potrivit,  care  ar 
înlesni  înţelegerea  lor.  Am  rămas  de  atâteaori  desiluzionaţi, 
dându-ni-se  prilejul  să  cetim  astfel  de  cărţi,  sub  învelişul  cărora 
se  ascundeau  mai  adeseori  pofta  după  câştig,  de  cât  o  bine¬ 
facere  pentru  cetitori.  Noi  credem  a  nu  păcătui,  când  cerem 
ca  astfel  de  lucrări  să  poarte  pe  coperta  lor  şi  garanţia  unui 
nunie,  care  poate  alungă  ori  şi  ce  nor  de  bănuială.  Am  avut 
prilejul  să  cetim  în  zilele  trecute,  o  prefaţă  la  o  astfel  de  carte 
tipărită  în  Sibiiu,  în  care  se  spuneâ  că  cine  va  purtă-o  cu  sine 
nu  va  fi  lovit  de  gloanţe,  iar  ca  contra  probă  se  recomandă 
ca  să  fie  atârnată  de  gâtul  unui  câne,  şi  să  se  puşte  după  el.., 
* 

Calendarul  arhidiecezan.  A  apărut  calendarul  arhidiecezan, 
pe  anul  dela  Cristos  1917  întocmit  după  gradurile  şi  clima 
Ungariei  şi  a  României.  Anul  ai  şasezecişişasălea.  Editura  şi  ti¬ 
parul  tipografiei  arhidiecezane.  Conţine,  afară  de  partea  calen¬ 
daristică,  de  şematismul  bisericii  ortodoxe  române  din  Ungaria 
şi  Transilvania  pe  anul  1917  şi  de  celelalte  părţi  indispensabile 
ale  unui  bun  calendar,  încă  şi  o  bogată  şi  aleasă  parte  literară, 
compusă  şi  din  următoarele  lucrări:  f  Arhiepiscopul  şi  Mitro¬ 
politul  Ioan  Meţianu.  Moartea  şi  înmormântarea  sa,  de  T.  V.  P. 
Arhiepiscopul  şi  Mitropolitul  Vasilie  Mangra.  Alegerea,  hiro¬ 
tonirea  şi  instalarea  sa,  cu  portretul  foarte  nimerit  al  Escelenţei 
Sale,  de  T.  V.  P.  Preoţimea  în  serviciul  statisticei,  de  Dr.  Oh. 
Comşa.  Meditaţii,  poesie  de  Al.  Munteanu  al  lui  Vasilie,  şi 
altele  şi  altele.  Preţul  calendarului  1  cor.  50  fileri,  plus  30  fileri 
porto.  Se  poate  comandă  dela  librăria  arhidiecezană,  Sibiiu 
(Nagyszeben). 

CSOIsTICA. 


Pentru  cetitori.  Publicarea  revi¬ 
stei  am  întrerupt-o  cu  fascicolul  9— 12, 
deci  cu  sfârşitul  lui  Iunie.  Subtrăgând 
lunile  de  vacanţă  Iulie  şi  August,  când 
revista  nu  apare,  au  rămas  nepubli¬ 
cate  numerele  pentru  lunile  Septem¬ 
vrie  —  Decemvrie,  anul  1916,  deci 
8  numere,  pe  cari  le  cuprindem  in 
acest  fascicol. 

Paralel  cu  revista  va  apărea  şi 
« Biblioteca  bunului  păstor »,  pe  care 
vom  împărţi-o  gratuit ,  ca  şi  în  trecut, 
acelor  cetitori,  cari  vor  fi  in  curent 
cu  preţul  abonamentului.  In  vara  tre¬ 
cuta  am  expediat  premiul  «26  predici 
la  credinţa  creştină  sau  Tălmăcirea 
Crezului »,  trad.  de  P.  S.  Sa  episcopul 
Nicodem  al  Huşilor,  şi  credem  că  toţi 
cei  în  drept,  au  primit  la  timp  volu¬ 
mul.  Pentru  anul  1917  pregătim  premii 
de  mare  folos  pentru  practica  pasto¬ 
rală.  Intre  altele  Noul  Testament  cu 
litere  latine  şi  cu  ilustraţiuni  frumoase. 
Credem  că  preoţimea  conştientă  va 
aprecia  aceste  silinţe  ale  noastre  şi 
ne  va  da  tot  sprijinul.  Manuscrisele  şi 
toată  corespondenţa,  precum  şi  costul 
abonamentului,  sunt  a  se  trimite  la 
adresa:  Dr.  N.  Bălan.  Nagyvârad. 
Szâniszlo  ti.  11. 

Cu  prilejul  morţii  protopopului 
Ioan  Droc.  Vârtejul  danţului  maca¬ 
bru,  ce  a  cuprins  în  hora  Iui  fantas¬ 
tică  Europa,  ne-a  răpit,  după  atâtea 
jertfe  rupte  din  sinul  tinerimei,  şi  pe 
venerabilul  moşneag  cu  mersul  tihnit, 
cu  graiul  apăsat  şi  sobru,  pe  care  ne 
■plăcea  să-l  vedem  cu  atâta  dragoste 
trecând  cufundat  în  viziunea  altor  lumi, 
pe  străzile  liniştite  ale  Sibiiului... 


Protopopul  loan  Droc  s’a  dus  din 
mijlocul  nostru,  li  plăcea  cu  nesaţiu 
tineretul ;  îl  auzeam  de-atâtea  ori  dis¬ 
cutând  cu  căldură  probleme  de  actu¬ 
alitate;  îi  zăream  parecă  sufletul  vi¬ 
brând  sub  această  încătuşare  de  lut 
ce  ne  leagă  de  pământ.  Am  găsit 
totdeauna  ceva  titanic,  ceva  massiv  în 
reprezentanţii  postumi  ai  marei  gene¬ 
raţii  şaguniane.  Oameni  de  convingere 
şi  energie  vastă,  în  caracterul  cărora 
ca  şi  in  matca  unui  vulcan,  clocotea 
lava  unei  voinţe  eroice.  Suflete,  cari 
întineresc  vecinie  sub  umbra  ideilor 
mari  şi  generoase  a  unor  vremuri  de 
alcătuiri  şi  frământări  îmbelşugate. 
Oamenii  aceştia,  şi  sunt  puţini,  tâinu- 
iesc  în  sufletul  lor  compîecs,  însuşiri 
de-o  extraordinară  frumseţe :  ei  ştiu 
totdeauna  să  moară  frumos!  Ei  au  un 
suprem  ideal,  căruia  şi-au  închinat 
cugetarea,  simţemintele  şi  energia.  £i 
sunt  stăpâni  pe  convingeri  de-o  ma¬ 
turitate  inecstricabilâ,  lămurite  în  cup¬ 
torul  de  purificare  severă  a  bunului 
simţ. . . 

Protopopul  Ioan  Droc  trecând  la 
cele  eterne,  îşi  câştigă  prin  lăsământul 
său,  făurit  în  anul  1911  un  loc  de  cinste 
în  galeria  bărbaţilor  noştri  iluştri.  Ave¬ 
rea  de  peste  100,000  de  coroane,  cu 
mici  abateri  o  dărueşte  întreagă  bise- 
ricei  obşteşti,  al  cărui  slujitor  devotat 
a  fost  în  curs  de  mai  bine  de  50  de 
ani.  Fără  de-a  impune  restricţi  deo¬ 
sebite,  decât  la  anumite  sume  speciale, 
el  o  încredinţează  bunei  chibzuinţe  a 
consistorului  arhidiecezan.  Dar  să-l 
lăsăm  să  ne  vorbească  însuş  sub  spe- 
ciae  aeternitatis : 

«Din  restul  averii  noastre  de  circa 
20 

74  mii  de  coroane,  sâ  se  formeze  o 
fundaţiune,  care  va  purtă  numele : 
Ioan  Droc,  fost  protopresbiter,  şi  soţiei 
sale  Agapia  Droc  născută  Burbea. 
Administrarea,  chivernisirea  şi  îngri¬ 
jirea  averii  fundaţiunii  acesteia,  o  lăsăm 
în  părinteasca  îngrijire  a  Consistoru- 
lui  nostru  arhidiecezan,  care  va  aveă 
să  acopere  din  venitul  anual  acele 
lipse,  cari  Ie  va  consideră  mai  arză¬ 
toare  şi  cari  pot  mai  bine  promova 
interesele  noastre  religioase,  culturale 
şi  naţionale. 

Am  aveă  însă  dorinţa  ca  să  se 
dea  asesorilor  consistoriali,  profesorilor 
seminariali  şi  parohului  catedralei  cel 
puţin  la  an  câte  un  premiu  de  100  cor. 
pentru  două  cuvântări  de  model  ce  se 
vor  rosti  cu  binecuvântarea  Arhiepis¬ 
copului  în  Catedrala  noastră  din  Sibiiu. 

Să  se  mai  dea  o  remuneraţie  dia¬ 
conului  ceremonial  al  bisericei  catedra¬ 
lei  şi  acelor  cateheţi  de-ai  noştri  din 
Sibiiu  şi  aiurea,  cari  prin  zel  creştinesc 
şi  apostolic  îşi  împlinesc  cu  scumpătate 
misiunea  lor  de-a  creşte  tinerimea  de 
la  şcoalele  neromâneşti  in  spirit  creş¬ 
tinesc  şi  ortodox,  pentrucă  noi  ţinem 
că  viitorul  bisericii  noastre  atârnă  în 
mare  parte  dela  direcţiunea  mai  sănă¬ 
toasă,  ce  avem  să  dăm  intelectualilor  de 
mâne,  după  ce-am  făcut  dureroasa  con¬ 
statare  că  mulţi  nu  mai  ţin  la  stră¬ 
moşii  noştri  şi  la  legea  noastră  stră¬ 
bună  cu  evlavie,  tărie  şi  sfinţenie»... 

Iată  un  om  admirabil! 

Ne  este  dat  rar  prilejul,  să  întâl¬ 
nim  înfrăţite  la  un  loc,  cu  atâta  prisos 
de  înţelegere,  o  diagnosă  mai  justă  a 
trebuinţelor  generaţiei  de  acum  şi-o 
intuiţie  mai  superioară  faţă  de  un  nobil 
ideal,  ce-ar  trebui  realizat  cu  ori  şi  ce 
jertfe.  Problema  atât  de  vie  a  predicei 
în  biserica  noastră,  se  apropie  în  felul 
acesta  cu  paşi  largi  de  resolvirea  ei 
practică!  Toată  evoluţia  culturală  a 


unui  popor  îşi  are  temelia  nu  în  ordi- 
naţiuni  sau  legi  creiate  de  corpora- 
ţiuui  administrative,  ci  în  mişcările 
masselor,  în  dorinţa  lor  neînfrânată 
după  progres.  Protopopul  Droc,  a 
dovedit-o  cu  un  lues  de  argumente. 
Astăzi  tâlcuirea  cuvântului  divin  de  pe 
amvon  s’a  schimbat  într'o  necesitate! 
Este  dureros  fondul  de  tristeţe  pe  care 
se  înfăţişează  cu  atâta  realism  crud, 
situaţia  vitregă  a  predicei,  în  rostul 
de-a  fi  al  bisericei  noastre,  lată  însă 
că  dela  dorinţa  fierbinte  după  tâlcu¬ 
irea  scripturei,  se  procedează  şi  la  fapte 
frumos  grăitoare. 

Notarul  Mache  Ardeleana,  mort  în 
anii  trecuţi,  îşi  dăruieşte  pe  neaşteptate 
averea,  bisericei,  pentru  trimiterea  unui 
tinăr  în  străinătate,  cu  scopul  de-a  se 
specializa  în  studiile  omiletice;  proto¬ 
popul  I.  Droc,  îşi  tălmăceşte  respicat 
dorinţa  în  literile  testamentului  său, 
de-a  se  împărţi  anumite  sume,  ca 
premii  pentru  predici  de  model  rostite 
în  catedrală.  Să  nu  se  treacă  deci  cu 
uşurinţă  peste  glasul  impetuos  al  arză¬ 
toarei  probleme,  care  îşi  cere  acum 
dreptul  ei  de  vieaţă!  Catedrala  din 
Sibiiu,  pe  care  o  numeşte,  din  lumea 
lui  de  odihnă,  în  primul  rând  marele 
răposat,  sufere  parecă  mai  greu,  sub 
economia  ce  se  face  în  răspândirea 
cuvântului  de  mângăere...  Este  o 
privelişte  dezolantă  să  vezi  cum  o 
impozantă  mulţime  de  lume,  intelec¬ 
tuali  şi  popor,  inundă  în  fiece  Dumi¬ 
necă  maiestoasa  încăpere  de  sub  cupola 
zugrăvită  atât  de  graţios  de  pictorul 
Smighelschi,  fără  de-a  li  se  împărtăşi 
şi  hrana  duhovnicească  cuvenită.  Pe 
lângă  obicinuitele  cântări  şi  simbolice 
forme  rituale,  ori  şi  cât  ar  fi  ele  de 
frumos  înfăţişate,  trebue  deci  să  se 
predice !  Sunt  două  lucruri,  acest  cu¬ 
vânt  viu  şi  această  cântare  duioasă, 
atât  de  apropiate  unul  de  altul,  încât 

vîeaţa  celui  dintâi  cere  ca  un  categoric 
imperativ  pe  al  doilea..  Să  se  predice 
mult  şi  bine,  aceasta  o  pretind  inte¬ 
lectualii,  aceasta  o  doreşte  poporul 
deopotrivă. 

Soluţia  cea  mai  practică  a  cuvân- 
tărei  regulate  în  catedrală,  ar  fi  deci 
înfiinţarea  fără  zăbavă  a  unui  post  de 
predicator  specializat  în  direcţia  acea¬ 
sta,  care  să  fie  obligat  a  rosti  în  fie¬ 
care  an  un  număr  stabilit  de  predici. 
Este,  ca  să  ne  exprimăm  astfel,  aproape 
un  anachronism,  ca  o  biserică  în  care 
îşi  găseşte  simbolul  metropolia  întreagă, 
să  fie  lipsită  de  binefacerea  celei  mai 
înalte  instituţii  evangelice.  Catedrala 
din  Cernăuţi  spre  pildă,  îşi  aveâ  îna¬ 
inte  de  isbucnirea  răsboiului  european 
doi  predicatori ,  unul  pentru  publicul 
românesc,  iar  celălalt  pentru  Ruteni. 
Prin  fundaţia  protopresbiterului  loan 
Droc,  lăsată  la  discreţia  venerabilului 
Consistor  arhidiecezan,  se  creiază  cel 
puţin  o  parte  din  mijloacele  de  lipsă 
pentru  ridicarea  predicei  la  acel  nivou 
înalt,  Ia  care  trebue  să  se  găsească  o 
biserică  cu  aspiraţii  nobile  şi  pretenţii 
europeneşti  de  cultură. 

Şi  se  vor  mai  află  şi  alte  mijloace. 

Se  iveşte  acum  întrebarea,  că  oare 
Venerabilul  Consistor  arhidiecezan,  şi 
în  special  Ex.  Sa  Mitropolitul,  vor  avea 
energia  cuvenită,  şi  vor  fi  destul  de 
expeditivi  pentru  de-a  da  o  soluţie 
satisfăcătoare  acestei  probleme  vitale 
în  organismul  bisericei? 

Protopopul  1.  Droc,  a  aruncat  cu 
un  gest  de-o  superioară  nobleţă,  în¬ 
trebarea,  în  clipa  unei  fericite  inspi¬ 
raţii.  Va  primi  duhul  lui,  ce  ne  încon¬ 
joară  de  pretutindenea,  oare  şi  răspun¬ 
sul  cuvenit?  In  faţa  unor  fapte  mari 
avem  nevoie  de  hotărîri  mari.  Făgă¬ 
duinţa  desvoltării  mijloacelor  de  pio- 
gres  cultural  a  preoţimei  şi  răspân¬ 


direa  cuvântului  divin  de  pe  amvoane, 
o  avem  chiezăşuită  într'o  puternică  şi 
instructivă  cuvântare  inaugurală... 

Vom  supravieţui  oare  şi  înfăp¬ 
tuirea  ei? 

Un  preot  erou:  Nicolae  Peicu. 
In  17  Decemvrie  191 6  o  năpraznică 
lavină  a  curmat,  pe  frontul  italian, 
vieaţa  tânărului  slujitor  al  altarului  din 
Gaiomîalăul-mare,  N.  Peicu.  Eroismul 
acestui  preot  militar  nu-1  poate  întrece 
decât  numai  belşugul  nepotolitului  său 
devotament,  în  săvârşirea  operei  de 
caritate,  căreia  şi-a  închinat  vieaţa.  Cu 
duioşie  ne  îndreptăm  ochii  sufletului 
nostru  cătră  cel  ce  numai  este.  Sub 
potopirea  omătului  năvălitor,  el  înalţă 
biruitor  crucea  Mântuitorului,  a  cărei 
slavă  cu  osteneli  şi  trudă  a  căutat-o 
ziua  şi  noaptea.  Alăturea  de  credin¬ 
cioşii  săi,  sub  înfrăţirea  pe  ţare-o  dă 
nepregetătoarea  crăiasă,  el  îşi  doarme 
somnul  de  veci.  Armata  lui  Crist  a 
pierdut  încă  pe  unul  din  luptătorii 
mântuirei.  Să  ne  descoperim  deci  ca¬ 
petele  în  faţa  amintirii  lui,  şi  să  ur¬ 
măm  pildei  strălucite  a  duhului  său, 
pus  cu  atâta  dragoste  în  slujba  che- 
mărei  celei  mai  înalte ! 

Emil  Verhaeren.  Zdrobit  de  roa¬ 
tele  nemiloase  ale  trenului  năvălitor, 
moare  în  Rouen  cel  mai  mare  poet 
modern  al  Belgiei,  al  Europei :  Emil 
Verhaeren.  Autorul  « Flăcărilor  negre», 
al  « Oraşelor  tentaculare »,  al  « Forţelor 
tumultuoase »  şi  al  « Ritmurilor  suve¬ 
rane »,  în  cari  se  înalţă  la  culmi  de  cu¬ 
getare  şi  vigori  de  formă  cu  adevărat 
geniale,  dispare  fără  de  veste,  ca  un 
meteor  de  pe  cerul  înrumenit  cu  sân¬ 
gele  răsboiului.  A  fost  un  om  rar. 
Mai  mult  decât  rar.  Unic;  mai  mult 
decât  unic:  mare!  A  fost  mare  în  a- 
dâncimea  şi  intensitatea  simţirii,  în  pu- 

terea  de  viziune  a  fantesiei  sale  de 
Rubens  al  condeiului,  in  arta  sa  eroică, 
în  limba  sa  convingătoare  şi  desăvâr¬ 
şită,  ce  ştia  cântă  şi  picta  deopotrivă. 
Eră  nn  om  ce  întrupa  o  ţară,  cu  toate 
aspiraţiile  ei;  eră  glasul  Flandriei,  şi 
acest  glas  eră  poate  cel  mai  sonor  din 
câte  s’au  auzit  în  Europa.  Acesta  «Zola 
al  versului»,  acest  «poet  al  Parocsis- 
mului,  al  Misterului  şi  al  Destinelor» 
se  poate  zice,  spune  d-1  Ernest-Char- 
les,  c’a  dat  poeziei  o  măreţie  pururi 
nouă  şi  surprinzătoare,  o  măreţie  cul¬ 
minantă  şi  profundă  în  acelaş  timp, 
învestmântând  un  fond  adânc  filozofic 
sub  forma  unui  vers  puternic  şl  ori¬ 
ginal,  ce  seamănă  cu  o  armură  din 
care  se  restrânge  strălucirea  şi  zâr- 
năitui  unui  metal  rar». 

Din  multele  sale  inspiraţii  din  lu¬ 
mea  religioasă,  traducem  o  parte  a 
poemei  filosofice  întitulate  «Apostolul 
loan»,  ca  un  model  de  poezie  creştină: 

«...Zorile  de  zi  atingeau  cu  mâinile  lor 
cristaline 

Fruntea  întunecată  a  pădurilor  de  pe 
coline, 

Şi  creştetul  templului  pe  care  strălucea 
nebuneşte  arama. 
Fără  de  veste 

Pe  când  loan  mergea  încă  printre  să* 
mănâturi, 

Paşi  înmulţiţi 

Umplură  cu  sgomotul  lor  muntele 
Măslinilor, 

Iar  nişte  femei,  strigau  de  departe  în¬ 
soţitorilor  lor 

Că  un  om  cu  părul  roşu,  s'a  spânzurat 
în  vârful  dealului. 


Inima  lui  loan  râmase  mufă,  fără  un 
singur  suspin. 
Crima  lui  Iuda  era  fără  de  margini. 
Ah!  seara  aceea,  în  care  a  luat  parte 
cu  toţi  împreună,  la  masă, 
Şî-a.  cutezat  să  vorbească,  şi  mâna  sa 
N’a  tremurat,  când  Isus  i-a  prezentat 
pâinea ! 

Apostolul  rătăcind,  urmă  mulţimea: 
Mortul  zăcea  la  rădăcina  copacului  cu 
ochii  deschişi, 

De-ai  fi  crezut  eâ-şi  priveşte  fix  pro- 
pria-i  mârşăvie. 

Ochiul  lui  eră  sumbru,  trist,  şi  dur; 

te  chinuia; 

Lătratul  greu  al  unui  câine  se  ’nălţâ 
peste  sgomotul  acela ; 
Oameni  treceau  insultând  cadavrul, 
Arătându-se  cruzi  pentru  de-a’şi  as¬ 
cunde  teama. 

loan  simţiâ  cum  peste  groază  i  se  în¬ 
stăpânise  mila. 

Sta  şi  cugeta  deoparte:  «Şi  el  a  fost 
dintre  ai  noştri. 

în  curs  de  trei  ani  inima  lui  a  fost  o 
inimă  de  apostol, 

El  iertă  de  multeori  când  ar  fi  trebuit 
să  pedepsească. 

Şi  Isus,  care  ştia  viitorul,  îl  iubea». 

In  clipa  aceea  loan,  fără  de-a  ezita, 
străbătu  mulţimea. 

Şi  ridicând  cadavrul  în  braţele  lui  evla¬ 
vioase 

Cu  degetele  lui  purificate  el  îi  închise 
ochii. 

Apoi  îl  duse  cu  sine  pentru  ca  să-l 
îngroape. 

Încă  unul  îl  însoţi  la  ţinutul  singurătăţii. 
Şi  fără  de-a  vorbi,  îngropară  în  taină, 
pe  Iuda...» 


Dr.  /.  B. 


